title: पंडवानी नृत्य

text: स्थानीय पारंगत बताते हैं कि वास्तव में सबलसिंह चौहान ग्रन्थ पर आधारित शैली को पंडवानी न कहकर महाभारत की एक शैली कहा जाना चाहिए चूँकि पंडवानी का छत्तीसगढ़ में प्रचार प्रसार ब्राह्मणेत्तर परधान एवं देवार गायकों के पूर्व में ही स्थापित कर दिया था, इसलिये बाद में विकसित हुई वेदमती शैली के ब्राह्मणेत्तर जाति के कलाकारों ने उसी रुढ़ नाम को अपनी शैली के लिये अपना लिया। उसके कारण वे ब्राह्मण एवं अन्य द्विज जाति के लोगों के इस आरोप से भी बचे रहे कि वे अनधिकृत रूप से महाभारत का प्रवचन करते हैं और दूसरी ओर इन्हें पंडवानी नाम की लोकप्रियता का भी लाभ प्राप्त हुआ।


title: पंडवानी नृत्य

text: इनकी की लम्बी सूची है - जैसे तीजनबाई, ॠतु वर्मा, खुबलाल यादव, रामाधार सिन्हा, फूल सिंह साहू, लक्ष्मी साहू, प्रभा यादव, सोमे शास्री, पुनिया बाई, जेना बाई।


title: पवित्र उपवन

text: पवित्र उपवन एक प्रकार की प्रकृति पूजा हैं। प्रकृति पूजा एक सदियों पुरानी आदिवासी मान्यता है जिसका आधार प्रकृति की सभी रचनाओं की रक्षा करना है। इस प्रकार के विश्वासों ने कई चिरकालीन वनों को प्राचीन रूप में संरक्षित किया है जिन्हें पवित्र उपवन (देवी-देवताओं के उपवन) कहा जाता है। जंगल के इन हिस्सों या बड़े जंगलों के कुछ हिस्सों को स्थानीय लोगों द्वारा अछूते छोड़ दिया गया है और उनके साथ किसी भी हस्तक्षेप पर प्रतिबंध लगा दिया गया है। कुछ समाज एक विशेष वृक्ष का सम्मान करते हैं जिसे उन्होंने प्राचीन काल से संरक्षित किया है। छोटा नागपुर क्षेत्र के मुण्डा और संथाल महुआ और कदंब के पेड़ों की पूजा करते हैं, और ओडिशा और बिहार के आदिवासी शादियों के दौरान इमली और आम के पेड़ों की पूजा करते हैं। कई लोग पीपल और बरगद के पेड़ पवित्र मानते हैं। भारतीय समाज में विविध संस्कृतियाँ शामिल हैं, जिनमें से प्रत्येक में प्रकृति और इसकी रचनाओं के संरक्षण के पारंपरिक तरीकों का अपना सेट है। पवित्र गुणों को अक्सर निर्झरों, पर्वत चोटियों, पौधों और पशुओं के लिए बारीकी से संरक्षित होते हैं। कई मंदिरों के आसपास मकाक और लंगूरों की फौज मिल जाती हैं जिन्हें प्रतिदिन खिलाया जाता है और मंदिर के भक्तों के रूप में माना जाता है। राजस्थान के बिश्नोई गाँवों में और उसके निकट, कृष्ण मृग, नीलगाय और मोर के झुंड समुदाय के अभिन्न अंग के रूप में देखे जाते हैं और कोई भी उन्हें नुकसान नहीं पहुंचाता है।


title: पवित्र उपवन

text: इस उपवन की विशेषता यह है की यह उपवन जिस गाँव के निकट होता ही उस गाँव के लोग उसे संभालते है। शासकीय व्यवस्था का इस प्रक्रिया में सहभाग नहीं होता। यह उपवन किसी देवता का निवास स्थान माना जाता है और उसकी पवित्रता संभाली जाती है।


title: पवित्र उपवन

text: पाषाण युग के काल से यह पवित्र संकल्पना समाजमें स्वीकृत की गई है ऐसी मान्यता है। कृषि के लिए जब पेड़ काटना शुरू हुआ उसी काल में वृक्ष संरक्षण के लिए इस संकल्पना की स्वीकर किया गया होगा ऐसी संभावना है।


title: पवित्र उपवन

text: यह उपवन भगवान को समर्पित हेतू लोग इस उपवन में वनोन्मूलन नही करते। यहाँ उगनेवाले हर एक पत्ता, पौधा, फूल इस पे भगवान का अधिकार होता है ऐसा माना जाता है। इसी कारण प्रकृति के संरक्षण के महत्वपूर्ण कार्य में सुविधा होती है। इस उपवन को विभिन्न प्रजाति के पशु पक्षी कीटक अपना निवास स्थान बनाते है। विभिन्न प्रकार के जड़ी बूटी भी इन उपवनों में पाई जाती है। इससे उपवन की प्राकृतिक महत्व ध्यान में आती है।


title: पवित्र उपवन

text: पुणे स्थित डेक्कन महाविद्यालय के संशोधक डॉ। धर्मानंद कोसंबी तथा डॉ वा.द. वर्तक, डॉ. माधव गाडगीळ कैलास मल्होत्रा आदी विद्वत जनोंने पुरातत्वशास्त्र, भारतविद्या के अनुसार इन पवित्र उपवनोंका संशोधन कार्य किया है |


title: पवित्र उपवन

text: पूरे भारवर्ष में हिमालय की पर्वतश्रेणी तथा कर्नाटक, आंध्र प्रदेश, राजस्थान, गोवा इन प्रदेशमें पवित्र उपवन पाए जाते है।


title: खेल और विकास में सबंध

text: खेल बच्चौं के विकास के लिये बाहुत हीं मह़तवपूर्ण होती है। बच्चे बहुत कुछ खेल-खेल में सिख जाते है। बच्चे का विकास खेल के द्वारा तब होती जब खेल बच्चे को खुशियाँ प्रदान कारती है। यदि बच्चे खेल खेलते समय खुशी महशुस नहीं करते हैं तो उस खेल से बच्चे का विकास नहीं होता है बल्कि इस तरह के खेल से बच्चे विकास पर गलत प्रभाव पड़ता है। खेल बच्चौं के मानसिक और शारिक विकास मे मदद करती है। खेल से बच्चोेैं का पूर्ण विकास तभी संभव होता जब बच्चे खेलते समय तनाव मुक्त हो।[1]


title: खेल और विकास में सबंध

text: जो खेल घर के बाहार खेल जाते हैं उससे बच्चे के शारिक आैर मांनसिक विकास दोनो होता है परन्तु घर मे खेले जाने वाले खेल से केवल मानसिक विकास होता है। मेरे विचार से खेल किस भी प्रकार का हो बच्चे को खुशी प्रदान करे विकास निशिच्त है।


title: खेल और विकास में सबंध

text: इस लेख का सारंश यह है कि बच्चे के पूर्ण विकास के लिय खेल का मह़त्वपूर्ण योगदान है। खेल से बच्चे का शारिक, मानसिक एवं समाजिक विकास होता है। इसलिए बच्चौं को खेलना का भरपुर मौका देना चाहिये परन्तु इस बात का ध्यान अवश्य रखना चाहिये कि बच्चे खेल में खुशि महसुस कर रहें या नहीं। यदि खेल बच्चे को खुशि प्रदान करता है तभि बच्चे का पूर्ण विकास ( शारिक और मानसिक) हो पाता है। माता-पिता को अवश्य ध्यान देना चहाये कि खेल अर्थपूर्ण हो और बच्चे के हित के लिये हो।


title: खेल और विकास में सबंध

text: ऊपर जायें ↑ Isenberg, J.P.. "Why is Play Important? Social and Emotional Development, Physical Development, Creative Development". अभिगमन तिथि: 24 सितंबर 2015.


title: नानी (अभिनेता)

text: नवीन बाबू घन्टा (जन्म २४ फरबरी १९८४; थिएटर नाम नानि) एक भारतीय अभिनेता है जो मुख्य रूप से तेलुगू फिल्मों में काम करते है।


title: गैसीकरण

text: गैसीकरण (Gasification) वह प्रक्रिया है जिसमें जैविक पदार्थों या जीवाश्म आधारित कार्बनयुक्त पदार्थों को कार्बन मोनोऑक्साइड, हाइड्रोजन, कार्बन डाईऑक्साइड और मिथेन में बदला जाता है। इस प्रक्रिया में पदार्थ को उच्च ताप (>700 °C) पर ले जाकर, बिना ज्वलन के, नियंत्रित मात्रा में ऑक्सीजन और/या जलवाष्प से क्रिया करायी जाती है। प्राप्त गैस का मिश्रण प्रोड्युसर गैस या 'सिंथेटिक गैस' कहलाती है जो स्वयं एक ईंधन है। इसका महत्व इस बात में है कि यह नवीकरणीय ऊर्जा प्राप्ति का एक स्रोत है।


title: गैसीकरण

text: गैसीकरण का लाभ यह है कि सिंथेटिक गैस को उपयोग में लाना मूल पदार्थ को उपयोग में लाने की अपेक्षा अधिक दक्ष (efficient) है क्योंकि इसे अधिक ताप पर भी जलाया जा सकता है या ईंधन सेल में भी जलाया जा सकता है। इस गैस को सीधे गैस इंजनों में भी जलाया जा सकता है। इस गैस को फिशर-ट्रॉप्स प्रक्रिया (Fischer-Tropsch process) द्वारा मेथेनॉल और हाइड्रोजन में बदला जा सकता है। गैसीकरण के लिये ऐसे पदार्थ का भी उपयोग किया जा सकता है जो अन्यथा कचड़ा समझकर फेंक दिया जाता है।


title: गैसीकरण

text: यह सर्व विदित है कि ऊर्जा की मांग समाज में बढ़ती जा रही है और जीवाश्‍म ईंधन की उपलब्‍धता कम हो रही है। ऊर्जा परिवर्तन की क्षमता को बढ़ाने और ऊर्जा के वैकल्पिक स्रोत खोजने पर भी बल दिया जा रहा है। ऐसा ही एक ऊर्जा विकल्‍प बायोमास ऊर्जा है। बायोमास लंबे समय से समाज की ऊर्जा संबंधी आवश्‍यकताओं को पूरा करता आया है और कई विकासशील देशों में ऊर्जा आवश्‍यकताओं की पूर्ति में सर्वाधिक भाग बायोमास ऊर्जा का है। बायोमास की ज्‍वलनशीलता ऊर्जा उत्‍पादन का रास्‍ता है और इसका खाना पकाने से लेकर विद्युत उत्‍पादन तक विभिन्‍न प्रकार से उपयोग किया जाता है।


title: गैसीकरण

text: ऊर्जा उत्‍पादन के लिए बायोमास का अन्‍य उपयोग गैसीकरण है। गैसीकरण में उष्‍मा रासायनिक परिवर्तन द्वारा ठोस बायोमास को उत्‍पादन गैस जिसे उत्‍पादित गैस कहा जाता है में परिवर्तित किया जाता है जिसका उपयोग अंत: दहन इंजन अथवा परिणामत: उपयोग किए जाने वाले ऊष्‍मीय यंत्र में किया जा सकता है। भारतीय विज्ञान संस्थान में दो दशकों से अधिक के शोध और विकास के परिणामस्‍वरूप अत्‍याधुनिक आईआईएससी बायोमास गैसीफिकेशन सिस्‍टम विकसित हुआ है। इस प्रौद्योगिकी में स्‍वच्‍छ विकास तंत्रों के माध्‍यम से ग्रीन हाउस गैसों और कार्बन का उत्‍सर्जन कम होता है। वर्तमान में देश और विदेश दोनों स्‍थानों पर विद्युत उत्‍पादन और ऊष्‍मीय उपयोग हेतु विभिन्‍न स्‍थानों पर इस डिजाइन के 40 से भी अधिक गैसीफिकेशन सिस्‍टम कार्य कर रहे हैं। इनमें से कुछ परियोजनाओं में उपयोग का प्रतिशत काफी अधिक है जिसके निवेशकों को काफी अधिक लाभ प्राप्‍त हुए है।


title: धूम 3

text: धूम 3 () २०१३ की बहुप्रतीक्षित हिन्दी फ़िल्म है जिसे विजय कृष्ण आचार्य ने निर्देशित किया है। धूम का पहला संस्करण २००४ में जबकि 'धूम 2' २००६ में रिलीज़ हुई थी। यह दोनों ही फिल्में सुपरहिट रही थीं। पहली धूम में जॉन अब्राहम और दूसरी धूम में ऋतिक रोशन ने खलनायक की भूमिका निभाई थी।


title: धूम 3

text: फिल्म में आमिर खान ने नकारात्मक किरदार निभाया है, जो चालाकी से चोरी करता है। यह फ़िल्म आइमैक्स (IMAX) के फॉर्मेट में विश्व स्तर पर हिन्दी, तमिल एवं तेलुगु भाषा में प्रदर्शित की गयी। धूम 3 भारत में आइमैक्स फ़ाॅर्मेट में प्रदर्शित होने वाली पहली फ़िल्म है। यश राज फ़िल्म्स की बनाइए हुई इस फिल्म ने घरेलु बॉक्स ऑफिस पर 280 करोड़ रूपए की कमाई की थी।


title: धूम 3

text: फ़िल्म 1990 से शुरू होती हैं जहाँ इक़बाल हारून ख़ान (जैकी श्रॉफ) शिकागो में ग्रेट इंडियन सर्कस नाम का सर्कस चलाता हैं। सर्कस बहुत ही खराब वित्तीय हालात से गुज़र रहा हैं जिस कारण इक़बाल पर बहुत कर्ज़ हैं। वेस्टर्न बैंक ऑफ शिकागो जिससे इक़बाल ने कर्ज़ लिया हैं, कर्ज़ न चुकाने के कारण सर्कस को बंद करवाने के लिए अपने प्रतिनिधियों को भेजता हैं। इक़बाल उनसे विनती करता हैं कि मेरा शो देखो अगर आपको पसंद आए तो कर्ज़ चुकाने के लिए कुछ और मोहलत दे देना। प्रतिनिधि उसका शो देखने के बाद भी सर्कस को बंद कर देने का आदेश देते। इक़बाल का छोटा सा बेटा साहिर भी (सिद्धार्थ निगम) उनसे विनती करता हैं पर वो नहीं मानते। इक़बाल "बैंक वालो तुम्हारी ऐसी की तैसी" कहकर सबके सामने आत्महत्या कर लेता हैं, जिससे उसका छोटा सा बेटा झकझोर जाता हैं।


title: धूम 3

text: कई सालों बाद साहिर (आमिर खान) अब भी वो घटना नहीं भूला हैं और वो बैंक वालो से बदला लेने की ठानता हैं। वो कई वेस्टर्न बैंक ऑफ शिकागो की शाखाओं में चोरी करता हैं और हिंदी में "बैंक वालो तुम्हारी ऐसी की तैसी" लिखकर अपनी सर्कस वाली कलाबाजी इस्तेमाल कर भाग जाता हैं। क्योंकि शिकागो पुलिस उसे नहीं पकड़ पा रही हैं और उन्हें हिंदी भी नहीं आती इसलिए वो भारतीय पुलिस में से एसीपी जय दीक्षित (अभिषेक बच्चन) और उसके सहयोगी अली (उदय चोपड़ा) को मदद के लिए बुलाते हैं। जय साहिर को फसाने के लिए जानबूझकर ये बात फैला देता हैं कि वो ये केस संभाल रहा हैं और उसे लगता हैं चोर ज़रूर कोई शौकिया हैं। इससे साहिर चोरी करने की ठानता हैं, वो एक समाचार चैनल से इस योजना के बारे में जानकारी इकट्ठा करता हैं और जय के लिए मुख़बिर बनने का नाटक करता हैं। इस तरह वो बैंक के बारे में जानकारी इकट्ठा कर लेता हैं और जय को एक सुराग देता पीछे जाने के लिए। अंतत: साहिर बैंक में चोरी कर लेता हैं और मोटरसाइकल पे भागने लगता हैं, जय उसको गोली मारता हैं पर साहिर भाग जाने में सफल हो जाता हैं। साहिर ग्रेट इंडियन सर्कस का पुर्नोत्थान संस्करण का प्रीमियर करता हैं, अपनी महिला सहयोगी आलिया (कैटरीना कैफ़) के साथ, जिसमें उसके साथ एक चाल शामिल हैं कि एक जगह से ग़ायब हो जाना और दूसरी जगह पे दिखना। शो सफल होता हैं, लेकिन बाद में जय, अली और पुलिस उसे चारों ओर से घेर लेती हैं, जानते हुए कि वो चोर हैं। जय कहता हैं कि सबूत वो गोली का घाव हैं, पर जब साहिर की जांच की जाती तो उसके शरीर पर कहीं भी गोली का निशान नहीं होता हैं। जय और अली सर्कस से चले जाते हैं जबकि साहिर अपने कमरे में चला जाता हैं। यहाँ पर पता चलता हैं कि साहिर का एक जुड़वाँ भाई हैं, समर, जो उसकी सर्कस की चालों और बैंक में चोरी करने में मदद करता हैं और वो समर था जिसको गोली लगी थी।


title: धूम 3

text: ३० अक्टूबर को धूम 3 का ट्रेलर यूट्यूब पर जारी कर दिया गया। इसके पहले बाज़ार में धूम 3 का ऑफ़िशियल गेम भी जारी गया जो कि 99 गेम्स प्राइवेट लिमिटेड के द्वारा तैयार किया गया था, यह गेम विंडोज़ फ़ोन स्टोर पर निःशुल्क में उपलब्ध है। आमिर खान ने 'धूम' शृंखला की फिल्मों का शीर्षक गीत 'धूम मचाले...' २०१३ में क्रिकेट से संन्यास ले रहे सचिन तेंदुलकर को समर्पित किया है।


title: वज्रंगासुर

text: वज्रांगासुर या वज्रांग एक प्राचीन दैत्य था। वह महर्षि कश्यप का दिति के गर्भ से उत्पन्न पुत्र था। वह इस संसार का प्रथम दैत्य और महर्षि कश्यप और दिति का ज्येष्ठ पुत्र था। वज्रांग किसी भी देवता द्वारा नहीं मारा गया था। उसकी पत्नी वारंगी तथा उसके पुत्र का नाम तारकासुर था।


title: वज्रंगासुर

text: महर्षि कश्यप ने दक्ष प्रजापति की सत्रह कन्याओं से विवाह किया। उन कन्याओं में से पहली कन्या अदिति ने इन्द्र को और दूसरी कन्या दिति ने वज्रांग को जन्म दिया तथा उसे गलत शिक्षा देकर उसके बड़े इन्द्र के विरुद्ध खड़ा कर दिया। वज्रांग ने स्वर्ग लोक पर हमला करके इन्द्र को बन्दी बना लिया। अन्त में महर्षि कश्यप ने उसे जीवन के सत्य से अवगत कराया। महर्षि कश्यप की उस बात को मान लिया और धर्म का आचरण शुरू किया। उसका विवाह असुर कुल में ही हुआ। उसकी पत्नी नहीं चाहती थी कि आदित्यों और दैत्यों में शत्रुता कम हो। इसलिए अपने गर्भ में पल रहे शिशु को भी उसने देवताओं के विरुद्ध करना शुरू किया। जब उसने बालक को जन्म दिया तो जन्म के वर्षों के पश्चात् ही उसने उस बालक को देवताओं के समान ही प्रशिक्षित किया और देवताओं को परास्त करने योग्य बनाया और देवताओं के विरुद्ध खड़ा कर दिया और वह बालक तारकासुर के नाम से प्रसिद्ध हुआ। उसका वध भगवान शंकर के पुत्र महासेन ने किया था।


title: संचरण लाइन

text: संचार इंजीनियरी तथा इलेक्ट्रॉनिक इंजीनियरी में संचरण लाइन (ट्रान्समिशन लाइन/transmission line) रेडियो आवृत्ति की प्रत्यावर्ती धारा ले जाने वाली विशेष प्रकार की केबलों (cable) या अन्य संरचनाओं को कहते हैं। संचरण लाइनों का प्रयोग अनेक कार्यों में होता है, जैसे- रेडियो ट्रान्समिटर या रेडियो रिसीवर को एन्टेना से जोड़ने के लिये, केबल टीवी के संकेतों को लोगों के घरों तक ले जाने हेतु, कम्प्यूट्र नेटवर्कों को जोडने वाले केबल, कम्प्यूटर के अन्दर प्रयुक्त उच्च गति वाली डेटा बसें आदि।


title: नेपाल की व्यवस्थापिका संसद

text: १९ नवम्बर २०१३ के दूसरी संविधान सभा के निर्वाचन के फलस्वरूप एकसदनीय ६०१ सदस्यों की दूसरी संविधान सभा स्थापित हुई।


title: नेपाल की व्यवस्थापिका संसद

text: २० सितम्बर २०१५ को नये संविधान की घोषणा के साथ ही दूसरी संविधान सभा को व्यवस्थापिका संसद में बदल दिया गया। पहली संविधान सभा के असफल होने के बाद दूसरी संविधान सभा का गठन किया गया था। दूसरी संविधान सभा नया संविधान बनाने में सफल रही। २० सितम्बर २०१५ को नए संविधान के घोषणा के साथ ही दूसरी संविधान सभा का कार्य सम्पन्न हो गया और दूसरी संविधान सभा व्यवस्थापिका संसद में परिणत हो गई, जिसका कार्यकाल २१ जनवरी २०१८ को खत्म होगा।


title: नेपाल की व्यवस्थापिका संसद

text: २०१५ के नेपाल के नए संविधान के अनुसार अब नेपाल में द्विसदनीय संसद होंगे। प्रतिनिधि सभा और राष्ट्रीय सभा इस नए व्यवस्थापिका संसद के दो सदन होंगे।


title: नेपाल की व्यवस्थापिका संसद

text: प्रतिनिधि सभा में २७५ सदस्य पांच वर्षों के लिए चुने जाएंगे, १६५ सदस्य एकल सीट निर्वाचन क्षेत्रों से और ११० अनुपातिक पार्टी सूची से।


title: नेपाल की व्यवस्थापिका संसद

text: राष्ट्रीय सभा में ५९ सदस्य ६ वर्षों के लिए चुने जाएंगे ५९ सदस्यों में से ३ राष्ट्रपति के द्वारा नामित किये जायेंगे। बाँकी बचे ५६ सदस्य नेपाल के सातों राज्यों से ८ - ८ की संख्या में चुने जाएंगे। ८ सदस्यों में ३ महिलाएं होंगी, १ दलित होगा और १ अन्य योग्य वर्ग से होगा।


title: नेपाल की व्यवस्थापिका संसद

text: इस से पहले की व्यवस्थापिका संसद राजा ज्ञानेंद्र के द्वारा २००२ में भंग कर दिया गया था, बावजूद इस के वह माओवादी विद्रोह दबाने में असमर्थ रहें। देश की पांच बड़ी पार्टियों ने राजा के विरोध में प्रदर्शन किया। उनका तर्क था कि या तो राजा नया चुनाव करवायें या निर्वाचित विधान-मंडल को बहाल करें।


title: नेपाल की व्यवस्थापिका संसद

text: २००४ में राजा ने घोषणा किया कि १२ महीनों के अंदर ही संसदीय चुनाव कराए जाएंगे; अप्रैल २००६ में, प्रमुख लोकतांत्रिक समर्थक विरोध प्रदर्शन के जवाब में घोषणा किया गया कि संसद को पुनर्स्थापित किया जाएगा। १५ जनवरी, २००७ को अंतरिम संविधान के द्वारा विघटित संसद को पुनर्स्थापित किया गया। ७ जून २००७ को संविधान सभा निर्वाचन की तारीख रखी गई किन्तु निर्वाचन नही हो सकी फिर २२ नवम्बर २००७ की तारीख भी असफल हो गई। १० अप्रैल २००८ को नेपाल की पहली संविधान सभा निर्वाचन की तारीख रखी गई और दो साल में नया संविधान बनाने की शर्त रखी गई। २८ मई २०१२ को नेपाल की पहली संविधान सभा को भंग कर दिया गया जब यह सभा निर्धारित समय और विस्तारित समय ४ वर्ष में भी संविधान बनाने में असफल रही।


title: नेपाल की व्यवस्थापिका संसद

text: १९ नवंबर २०१३ को दूसरी संविधान सभा निर्वाचन हुई और २० सितम्बर २०१५ को नया संविधान बनाने में सफल रही। नए संविधान के जारी होते ही २००७ में बनी अंतरिम संविधान निष्क्रिय हो गई।


title: कतरनियाघाट वन्यजीव अभयारण्य

text: कतर्नियाघाट वन्यजीव अभयारण्य भारत-नेपाल सीमा पर, भारतीय राज्य उत्तर प्रदेश के बहराइच जनपद की नानपारा तहसील में स्थित है। यह प्रभाग लगभग ५५१ कि० मी० क्षेत्र में फैला तराई ईकोसिस्टम का विशिष्ट उदाहरण है।


title: कतरनियाघाट वन्यजीव अभयारण्य

text: जैव विविधता एवं बाघों के संरक्षण के लिए वर्ष २००३ में इस वन्यजीव अभयारण्यको टाइगर प्रोजेक्ट में सम्मिलित किया गया है। कल कल करती हुई आकर्षक गिरवा नदी संकटग्रस्त गांगेय डोल्फिन विशालकाय मगर तथा कछुए का प्रिय वास स्थल है। बड़े-बड़े घास के मैदानों साल साखू एवं सगोंन के घने वनों तथा जलीय क्षेत्रों को अपने में समेटे यह वन्य जीव प्रभाग जैव विविधता में अति समृद्धि क्षेत्र है। बाघों कि दहाड़ से थर्रयाये वनों कीवृक्षों की शाखाओं पर आराम करते तेंदुए कुलाचें भरते चीतल पाड़ा बारासिंघ्हा सांभर कांकड तथा लम्बे थुथून से वन भूमि खोदते जंगली सूअर वृक्ष की डालों से झूलते बंदरों व लंगूरों का अवलोकन नैसर्गिक अनुभूतियों हैं। वन्य जीवों की प्रचुरता को संरक्षित करने के उद्देश्य से उतर प्रदेश सरकार ने इस प्रभाग को ६ प्रखंडो में बांटा है जिसमें से चार प्रखंड (कतर्निया, निशानागारा, मुर्तिहा, भारथापुर) को वन्य जीव प्रारक्षण के तहत कोर ज़ोन तथा शेष दो प्रखंडों मोतीपुर और ककरहा को बफर ज़ोन धोषित किया है।


title: कतरनियाघाट वन्यजीव अभयारण्य

text: इस वन्य जीव प्रभाग के मध्य से ही उत्तर पूर्व रेलवे की छोटी लाइन तथा बिछिया कतर्निया पर्यटक स्थल को जोड़ती सड़क मार्ग एक दूसरे के समानांतर गुजरती है


title: व्याध पतंग

text: व्याध पतंग या 'ड्रेगन फ्लाई' (Dragonfly) एक कीट है। इसकी बड़ी आँखें, दो जोड़ी मजबूत पारदर्शी पंख और हेलिकॉप्टर जैसा लम्बा शरीर इसकी मुख्य विशेषता हैं। अन्य कीटों की तरह इनके छः पैर होते हैं किन्तु ये ठीक से चल नहीं सकते।


title: महान अफ़्रीकी झीलें

text: महान अफ़्रीकी झीलें () अफ़्रीका में पूर्वी अफ़्रीकी दरार के क्षेत्र में स्थित बड़े आकार की झीलों की एक शृंखला है। इनमें विक्टोरिया झील (सतही क्षेत्रफल के हिसाब से दुनिया की दूसरी सबसे बड़ी मीठे पानी की झील) और तांगान्यीका झील (घनफल व गहराई के अनुसार विश्व की दूसरी सबसे बड़ी झील) शामिल हैं। इनमें सबसे बड़ी से सबसे छोटी झीलें इस प्रकार मानी जाती हैं:


title: महान अफ़्रीकी झीलें

text: क्योगा झील भी पूर्वी अफ़्रीकी दरार के झील-मंडल में आती है लेकिन अपने छोटे आकार के कारण इसे महान झीलों की सूचियों में कम ही शामिल किया जाता है।


title: औगस्ट एम्स

text: औगस्ट एम्स (जन्म मर्सिडीज ग्रैबोव्स्की; 23 अगस्त 1994 - 5 दिसंबर 2017) एक कनाडाई पॉर्न फिल्म अभिनेत्री और मॉडल थीं। वह 2016 में एक गैर-पोर्नोग्राफिक फिल्म सहित लगभग 290 फिल्मों में दिखाई दीं और उन्हें कई AVN पुरस्कारों के लिए नामांकित किया गया।2017 में 23 साल की उम्र में, एम्स ने एक ट्वीट के बाद सोशल मीडिया बैकलैश की एक विशेष घटना के बाद आत्महत्या कर ली।


title: औगस्ट एम्स

text: एम्स का जन्म मर्सिडीज ग्राबोव्स्की के एंटिगोनिश, नोवा स्कोटिया में 23 अगस्त 1994 को हुआ था। वह पेटावावा, ओंटारियो में पली-बढ़ी और बाद में कोलोराडो के कोलोराडो स्प्रिंग्स में रहने लगी। उसने ओरोमोक्टो हाई स्कूल से स्नातक किया। वह पोलिश वंश की थी और एक चौथाई अफ्रीकी-अमेरिकी भी थी। उसके माता-पिता दोनों सेना में थे और उसने अपने शुरुआती साल एक सैन्य बव्वा के रूप में बिताए, जिसमें कई साल कैनेडियन फोर्स बेस पेटवावा के पास रहे।


title: औगस्ट एम्स

text: एम्स की माँ बाइपोलर डिसऑर्डर से पीड़ित थी। एम्स ने आरोप लगाया कि बचपन में उसके नाना द्वारा नियमित रूप से उसका यौन शोषण किया जाता था, लेकिन उसके पिता ने उस पर विश्वास करने से इनकार कर दिया और 12 साल की उम्र में उसे एक समूह के घर में रहने के लिए भेज दिया गया। अपने शुरुआती वर्षों में, उन्होंने एक नानी, पशु-सहायक सहयोगी और घुड़सवारी प्रशिक्षक के रूप में काम किया।


title: औगस्ट एम्स

text: एक पॉर्न फिल्म अभिनेत्री के रूप में एम्स का करियर नवंबर 2013 में 19 साल की उम्र में शुरू हुआ। उन्होंने 270 से अधिक फिल्मों में अभिनय किया, जिसमें ब्रेज़र्स, एलिगेंट एंजेल, एविल एंजेल, गर्लफ्रेंड फिल्म्स, जूल्स जॉर्डन वीडियो, न्यू सेंसेशन जैसी कंपनियों द्वारा प्रस्तुतियां शामिल हैं। और जानेमन वीडियो। [9] उन्हें अपने जीवनकाल में चार AVN पुरस्कारों के लिए नामांकित किया गया था, जिसमें वर्ष की महिला कलाकार के लिए तीन नामांकन शामिल थे।


title: औगस्ट एम्स

text: अपनी मृत्यु के कुछ सप्ताह पहले, एम्स ने कहा कि एक दर्दनाक बचपन के कारण उसे द्विध्रुवी अवसादग्रस्तता विकार और सामाजिक पहचान विकार (एकाधिक व्यक्तित्व) का इतिहास था, जिसमें कहा गया था: "कुछ दिन मैं ठीक हो जाऊँगा और अगर मैं कुछ नहीं कर रहा हूँ तो मैं मुझे अपने बचपन के ये भयानक फ्लैशबैक मिलेंगे और मैं बहुत उदास हो जाता हूं और मैं बिस्तर से उठकर एक या दो सप्ताह के लिए अपने दृश्यों को रद्द नहीं कर सकता।"


title: औगस्ट एम्स

text: दिसंबर 2017 में, एम्स एक अश्लील दृश्य में प्रदर्शन करने के कारण था, लेकिन जब उसे पता चला कि सह-कलाकार एक व्यक्ति था जो समलैंगिक अश्लील साहित्य में दिखाई दिया था, तो वापस ले लिया। 3 दिसंबर 2017 को, एम्स ने ट्विटर पर लिखा:


title: औगस्ट एम्स

text: इस ट्वीट को सोशल मीडिया यूजर्स ने आलोचना और गाली दी। एक पैनसेक्सुअल कलाकार जैक्सटन व्हीलर ने एम्स से माफी मांगने या साइनाइड की गोली लेने की मांग की, जिसके लिए उन्होंने बाद में कहा कि उन्हें खेद है। एम्स, एक उभयलिंगी, ने बाद के एक ट्वीट में अपनी यौन स्वायत्तता का प्रयोग करने के अपने अधिकार का बचाव किया।


title: औगस्ट एम्स

text: 5 दिसंबर 2017 को, अपने ट्वीट के दो दिन बाद, एम्स को 23 साल की उम्र में कैमारिलो, कैलिफ़ोर्निया के एक पार्क में मृत पाया गया। उनकी मृत्यु को वेंचुरा काउंटी मेडिकल एक्जामिनर कार्यालय द्वारा फांसी लगाकर दम घुटने के कारण आत्महत्या करार दिया गया था।[21] उसके शव परीक्षण के बाद, विष विज्ञान के परिणामों से पता चला कि उसकी मृत्यु के समय उसके सिस्टम में कोकीन, मारिजुआना, अवसादरोधी सर्ट्रालाइन (ज़ोलॉफ्ट) और चिंताजनक अल्प्राजोलम (ज़ानाक्स) था। करीबी दोस्तों ने कहा कि साइबर धमकी के कारण उसने अपनी जीवन लीला समाप्त कर ली।


title: पुरन पोली

text: पुरन पोली (गुजराती: વેઢ઼઼મી (वेढ़़मी) मराठी और कोंकणी: पुरणपोळी/पुरणाची पोळी, तमिल: போளி पोली, कन्नड़: ಹೋಳಿಗೆ ओबट्टु/होलिगे, तेलुगु:बूरेलु व बोब्बाटु व बोब्बाटलु व पोलेय्लु, भाकशालू), भारतीय प्रसिद्ध मीठा पकवान है। यह प्रत्येक तीज त्योहार आदि के अवसरों पर बनाया जाता है। महाराष्ट्र में इसे आमटी के साथ खाया जाता है। गुड़ीपडवा पर्व पर इसे विशेष रूप से बनाया जाता है। पुरन पोली की मुख्य सामग्री चना दाल होती है और इसे गुड़ या शक्कर से मीठा स्वाद दिया जाता है। इसे भरवां मीठा परांठा कहा जा सकता है।


title: पुरन पोली

text: पूरन पोली शब्द संस्कृत के शब्द पूरनपोलिका से बना है। संस्कृत की पूर् धातु से बना है पूरण शब्द जिसका अर्थ ऊपर तक भरना, पूरा करना, आदि हैं। चूंकि ऊपर तक भरा होना ही सम्पूर्ण होना है सो पूरण में संतुष्टिकारक भाव भी हैं। संस्कृत में रोटी के लिए पोळी ("पोलिका") शब्द है। भाव हुआ भरवां रोटी। पोळी शब्द बना है पल् धातु से जिसमें विस्तार, फैलाव, संरक्षण का भाव निहित है इस प्ररकार पोळी का अर्थ हुआ जिसे फैलाया गया हो। बेलने के प्रक्रिया से रोटी विस्तार ही पाती है।


title: पुरन पोली

text: हिन्दी भाषी इस स्वादिष्ट व्यंजन को पूरनपोली कहते हैं क्योंकि मराठी के ळ व्यंजन का उच्चारण हिन्दी में नहीं होता है तो इसकी निकटतम ध्वनि ल से काम चलाया जाता है।


title: पुरन पोली

text: पूरणपोळी चने की दाल को शक्कर की चाशनी में उबालकर बनाई गयी मीठी पिट्ठी से बनती है। यह पिठ्ठी ही भरावन होता है जिसमें जायफल, इलायची, केसर और यथासंभव मेवा डाल कर सुस्वादु बनाया जाता है। इसमें पीले रंग के लिए चुटकी भर हल्दी भी डाली जा सकती है। चूंकि इसे ही मैदा या आटे की लोई में पूरा या भरा जाता है इसलिए पूरण नाम मिला। इसके उपरांत इसे तेल व शुद्ध घी से परांठे के जैसे दोनों ओर घी लगाकर अच्छी से लाल और करारा होने तक सेक लेते हैं। वैसे इसे महाराष्ट्र में करारा होने तक सेका जाता है, वहीं कर्नाटक और आंध्र प्रदेश आदि में इसे कोमल ही रखते हैं। सिकने के उपरांत इसे गर्म व सामान्य कर परोसा जाता है। इसके साथ आमटी व खीर भी परोसी जाती है। चार सदस्यों के लिए पुरनपोली बनाने का समय है ४० मिनट। इसे बना कर ३-४ दिनों तक रखा भी जा सकता है।


title: हमास

text: हमास (अरबी भाषा: حركة المقاومة الاسلامي, या हरकत अल-मुकावामा अल-इस्लामिया या "इस्लामी प्रतिरोध आन्दोलन") फ़िलिस्तीनी सुन्नी मुसलमानों की एक सशस्त्र संस्था है जो फ़िलिस्तीन राष्ट्रीय प्राधिकरण की मुख्य पार्टी है। हमास का गठन 1987 में मिस्र तथा फलस्तीन के मुसलमानों ने मिलकर किया था जिसका उद्धेश्य क्षेत्र में इसरायली प्रशासन के स्थान पर इस्लामिक शासन की स्थापना करनी थी। हमास का प्रभाव गज़ा पट्टी में अधिक है। इसके सशस्त्र विभाग का गठन 1992 में हुआ था। 1993 में किए गए पहले आत्मघाती हमले के बाद से लेकर 2005 तक हमास ने इसरायली क्षेत्रों में कई आत्मघाती हमले किए। 2005 में हमास ने हिंसा से अपने आप को अलग किया और 2006 में इसके बाद 2006 से गज़ा से इसरायली क्षेत्रों में रॉकेट हमलों का सिलसिला आरम्भ हुआ जिसके लिए हमास को उत्तरदायी माना जाता है। सन् 2008 के अन्त में इसरायल द्वारा गज़ा पट्टी में हमास के विरुद्ध की गई सैन्य कार्रवाई में कोई 1,0 लोग मारे गए थे। इस अभियान का उद्देश्य इसरायली क्षेत्रों में रॉकेट हमले रोकना था। पर हमास ने इसरायल पर आम नागरिकों को मारने का आरोप लगाया।


title: हमास

text: "हमास" शब्द अरबी भाषा के "हरकत अल-मुकावामा अल-इस्लामिया" (यानि " इस्लामी प्रतिरोध आन्दोलन " ) का संक्षेप है पर अरबी में ही "हमास" शब्द का मतलब "उत्साह" होता है।


title: हमास

text: हमास की स्थापना 1987 में हुई थी, जिसके तुरन्त बाद पहला इन्तिफादा टूट गया, मिस्र के मुस्लिम भाईचारे के अपराध के रूप में, जो इसकी गाज़ा शाखा में पहले इजरायल और फिलिस्तीन लिबरेशन लाॅ ने 1988 में पुष्टि की, कि हमास की स्थापना फिलिस्तीन को मुक्त करने के लिए हुई थी, जिसमें आधुनिक इजरायल भी शामिल था, इजरायल के कब्जे से और अब इजरायल के क्षेत्र में एक इस्लामिक राज्य स्थापित करने के लिए, वेस्ट बैंक और गाजा पट्टी। 1994 के बाद से, समूह ने अक्सर कहा है कि अगर इज़राइल 1967 की सीमाओं पर किए गए देश-प्रत्यावर्तन (repatriation) को वापस ले लेता है तथा फिलिस्तीनी शरणार्थियों की वापसी का अधिकार हो तो वह क्षेत्रों में मुक्त चुनाव होने देगा।


title: हमास

text: हमास के सैन्य विंग ने इजरायल के नागरिकों और सैनिकों के खिलाफ हमले शुरू किए हैं, जो अक्सर उन्हें प्रतिशोधात्मक बताते हैं, विशेष रूप से उनके नेतृत्व के ऊपरी क्षेत्र की हत्याओं के लिए।


title: हमास

text: रणनीति में आत्मघाती बम विस्फोट और 2001 के बाद से रॉकेट हमले, हमास के रॉकेट शस्त्रागार शामिल हैं, हालाँकि मुख्य रूप से 16 किमी की रेंज के साथ छोटी दूरी स्वनिर्मित कासम रॉकेट शामिल हैं, इसमें ग्रेड-प्रकार के रॉकेट (2009 तक 21 किमी) और लम्बी दूरी के (40 किमी) यदि बेरोकटोक रॉकेट का उपयोग किया जाता है जो कि इज़राइल के प्रमुख शहरों जैसे बीयर शेवा और एशदोड तक पहुँच गया है, और कुछ ऐसे हैं जो तेल अवीव और हाइफा जैसे शहरों को मार चुके हैं।


title: हमास

text: कनाडा, यूरोपीय संघ, इज़राइल, जापान और संयुक्त राज्य अमेरिका हमास को आतंकवादी संगठन के रूप में वर्गीकृत करते हैं। ऑस्ट्रेलिया, न्यूजीलैंड, पैराग्वे और यूनाइटेड किंगडम आतंकवादी संगठन के रूप में केवल इसकी सैन्य शाखा को वर्गीकृत करते हैं।


title: हमास

text: इसे ब्राजील, चीन, मिस्र, ईरान, नॉर्वे, कतर, रूस, सीरिया और तुर्की द्वारा आतंकवादी संगठन नहीं माना जाता है। दिसम्बर 2018 में, संयुक्त राष्ट्र महासभा ने एक अमेरिकी प्रस्ताव को खारिज कर दिया, जिसमें हमास को आतंकवादी संगठन के रूप में दोषी ठहराया गया।


title: कृष्ण पक्ष

text: कृष्ण पक्ष हिन्दू काल गणना अनुसार पूर्णिमांत माह के उत्तरार्ध पक्ष (१५ दिन) को कहते हैं। यह पक्ष पूर्णिमा से अमावस्या तक होता है।


title: कृष्ण पक्ष

text: पूर्णिमा और अमावस्या के बीच वाले हिस्से को हम कृष्ण पक्ष कहते हैं। जिस दिन पूर्णिमा तिथि होती है उसके अगले दिन से कृष्ण पक्ष की शुरूआत हो जाती है, जो अमावस्या तिथि के आने तक 15 दिनों तक रहती है।


title: अगरिया

text: अगरिया, भारत की एक जनजाति है। अगरिया लोग मुख्यत: उत्तर प्रदेश और मध्य प्रदेश में पाये जाते हैं। इनमें से मिर्जापुर के आसपास पाये जाने वाले अगरिया लोग अंग्रेजी राज के समय लोहे के खनन एवं उसे पिघलाकर धातु बनाने का काम किया करते थे। ये लोग अगरिया भाषा के साथ-साथ हिन्दी और छत्तीसगढ़ी भी बोलते हैं।


title: अगरिया

text: गुजरात में भी 'अगरिया' नाम से एक जनजातीय समूह पाया जाता है जो नमक बनाने का काम करते हैं। अन्य अगरिया लोगों से इनका कोई सम्बन्ध है या नहीं, यह पता नहीं है।


title: निषाद पार्टी

text: निषाद पार्टी या "निर्बल भारतीय शोषित हमारा आम दल" भारत में एक राजनीतिक दल है। निशाद पार्टी की स्थापना 2016 में हुई थी। निषाद पार्टी का मतलब है निषाद जाति के सशक्तिकरण के लिए निषाद पार्टी का गठन किया गया, जो कि 20 समुदायों में से एक है जिसका परंपरागत व्यवसाय नदियों पर केंद्रित है। यह जाति पिछड़ी जाति के अधीन है।


title: भास्कर उपग्रह शृंखला

text: भास्कर-I और II उपग्रह भारतीय अंतरिक्ष अनुसंधान संगठन द्वारा निर्मित दो उपग्रह थे जिन्होने भारत के पहले कम कक्षा पृथ्वी अवलोकन उपग्रह शृंखला का गठन किया। उन्होने टेलीमेटरी, समुद्र विज्ञान और जल विज्ञान पर आंकड़े जुटाए हैं।


title: भास्कर उपग्रह शृंखला

text: भास्कर - १, जिसका वजन ४४४ किलोग्राम था को, कासपुतिन यार से ७ जून १९७९ को इंटरकॉसमॉस प्रक्षेपण यान पर से प्रक्षेपित किया गया। यह भू - समीपक ३९४ किलोमीटर और ३९९ किलोमीटर की ऐपोजी कक्षा में ५०.७ डिग्री के झुकाव पर रखा गया था। उपग्रह के शामिल


title: भास्कर उपग्रह शृंखला

text: उपग्रह ने समुद्र और भूमि की सतह का डेटा प्रदान किया है। हालाँकि, बाद में कैमरे खराब हो गये। गृह व्यवस्था टेलीमेटरी १७ फ़रवरी १९९३ पर पुनःप्रवेश तक प्राप्त की गई थी।


title: भास्कर उपग्रह शृंखला

text: भास्कर - २, जो ४३६ किलोग्राम वजनी था को, २० नवम्बर १९८१ में कासपुतिन यार से प्रक्षेपित किया गया था। यह भारतीय उप महाद्वीप की ३०० टेलीविजन छवियों की प्राप्ति के बाद परिचालित घोषित किया गया था। गृह व्यवस्था टेलीमेटरी १९९१ तक प्राप्त की गई थी। इसने ३० नवम्बर १९९१ पर कक्षा में पुनः प्रवेश किया। यह ३६८ किलोमीटर की भू - समीपक और ३७२ किलोमीटर की ऐपोजी कक्षा में ५०.७ डिग्री के झुकाव पर स्थापित था।


title: प्रशांत भूषण

text: प्रशांत भूषण (जन्म : १९५६) भारत के उच्चतम न्यायालय में एक वरिष्ठ अधिवक्ता हैं। उन्हे भ्रष्टाचार, विशेष रूप से न्यायपालिका के भ्रष्टाचार के ख़िलाफ़ आंदोलन के लिए जाना जाता हैं। अन्ना हजारे द्वारा भ्रष्टाचार के खिलाफ किए गए संघर्ष में वे उनकी टीम के प्रमुख सहयोगी रहे हैं। अरविंद केजरीवाल और किरण बेदी के साथ उन्होंने सरकार से हुई वार्ताओं में नागरिक समाज का पक्ष रखा था। 2जी स्पेक्ट्रम घोटाला सुप्रीम कोर्ट मे सुब्रह्मण्यम स्वामी और सेंटर फॉर पब्लिक इंटरेस्ट लिटिगेशन (सीपीआईएल) की ओर से वकील प्रशांत भूषण दोनो मिलकर लड़ रहे है। १५ साल की वकालत के दौरान वे ५०० से अधिक जनहित याचिकाओं पर जनता की तरफ से केस लड़ चुके हैं। प्रशांत भूषण कानून व्यवस्था में निष्पक्ष और पारदर्शी व्यवस्था की पैरवी करते हैं। उनका मानना है कि देश की कानूनी संरचना को भ्रष्टाचार मुक्त और पारदर्शी होना चाहिए।


title: प्रशांत भूषण

text: प्रशांत भूषण प्रसिद्ध अधिवक्ता शांति भूषण के सुपुत्र हैं, जो की १९७७ से लेकर १९७९ के बीच में मोरारजी देसाई की सरकार में कानून मंत्री थे। भारतीय प्रौद्योगिकी संस्थान, मद्रास के छात्र रहे भूषण ने एक सत्र के बाद इलेक्ट्रिकल इंजीनियरिंग की पढ़ाई छोड़ दी। उसके बाद उन्होंने प्रिंसटन विश्वविद्यालय से अर्थशास्त्र और फिर दर्शनशास्त्र की पढ़ाई की, लेकिन स्नातक पूरा करने से पहले से ही वह भारत लौट गए जहाँ उन्होंने इलाहाबाद विश्वविद्यालय से कानून की डिग्री प्राप्त की।


title: प्रशांत भूषण

text: प्रशांत भूषण ने न्यायिक उन्मुक्ति के खिलाफ लगातार अभियान चलाया। उनके इस अभियान से कुछ हद तक प्रभावित होकर न्यायाधीशों ने सितंबर २००९ में अपनी संपत्ति घोषित करने का निर्णय लिया। कुछ ही समय बाद, भूषण ने तहलका पत्रिका द्वारा प्रकाशित एक साक्षात्कार में दावा किया की "पिछले कुल १६ से १७ मुख्य न्यायाधीशों में से, आधे भ्रष्ट थे"। इसपर एक प्रमुख वकील, हरीश साल्वे ने पत्रिका के संपादक और भूषण के खिलाफ़ अदालत की अवमानना का आरोप दायर किया। अक्टूबर २००९ में प्रशांत भूषण ने एक औपचारिक हलफनामा दायर कर आठ सेवानिवृत्त मुख्य न्यायाधीशों पर भ्रष्ट होने का आरोप लगाया। इसमें उन्होंने न्यायाधीशों को जांच से उन्मुक्ति प्राप्त होने के कारण उनके खिलाफ़ दस्तावेजी सबूत इकठ्ठा करने के कठिनाई का उल्लेख किया। इस मामले में सुप्रीम कोर्ट के पूर्व न्यायाधीश, न्यायमूर्ति कृष्णा अय्यर नें कहा की या तो "झूठे आरोप" लगाने के लिए शांति भूषण और प्रशांत भूषण को दंडित किया जाना चाहिए, या फिर उनके आरोपों की जांच के लिए एक स्वतंत्र प्राधिकरण का गठन किया जाना चाहिए।


title: ध्वनिकी

text: ध्वनिकी (Acoustics) भौतिकी की वह शाखा है जिसके अन्तर्गत ध्वनि तरंगो, अपश्रव्य तरंगों एवं पराश्रव्य तरंगों सहित ठोस, द्रव एवं गैसों में संचारित होने वाली सभी प्रकार की यांत्रिक तरंगों का अध्ययन किया जाता है।


title: ध्वनिकी

text: ध्वनि की उत्पत्ति द्रव्यपिंडों के दोलन द्वारा होती है। इस दोलन से वायु की दाब एवं घनत्व में प्रत्यावर्ती (alternating) परिर्वतन होने लगते हैं, जो अपने स्रोत से एक विशेष वेग के साथ आगे बढ़ते हैं। इनको ही ध्वनि की तरंग कहा जाता है। जब ये तरंगें कान के परदे से टकराती हैं, तब ध्वनि-संवेदन होता है। इन तरंगों की विशेषता यह है कि इनमें परावर्तन, अपवर्तन (refraction) तथा विवर्तन (diffraction) हो सकता है। प्रति सेकंड दोलन संख्या को आवृति (frequency) कहते हैं।


title: ध्वनिकी

text: मनुष्य का कान एक सीमित परास की आवृतियों को ही सुन सकता है, किंतु आजकल ऐसी तरंगें भी उत्पन्न की जा सकती है जिसका कान के परदे पर कोई असर नहीं होता। कान की सीमा से अधिक परास की आवृतियों की ध्वनि को पराश्रव्य तरंगें कहते हैं। बहुत से जानवर, जैसे चमगादड़, पराश्रव्य ध्वनि सुन सकते हैं। आधुनिक समय में श्रव्य तथा पराश्रव्य दोनों प्रकार की ध्वनियों की आवृतियों को एक बड़ी सीमा के भीतर उत्पन्न किया, पहचाना और मापा जा सकता है।


title: देवभूति

text: देवभूति प्राचीन भारत के शुंग राजवंश का राजा था। भगभद्र के बाद शुंग राजवंश की राजगद्दी पर बैठने वाला ८वां शासक था। उसने 83 ईसा पूर्व 73 तक शासन किया। इसकी हत्या इसके ही सेनापति द्वारा की गयी। यह शुंग राजवंश का अंतिम शासक था। शुंग राजवंश की समाप्ति हो गई। देवभूति कौत्सीपुत्र था।


title: देवभूति

text: 185 ई. पूर्व में पुष्यमित्र शुंग ने अंतिम मौर्य शासक बृहद्रथ की हत्या करके मगध में शुंग वंश की स्थापना की। इसका शासन काल (185 ई.पू.-73ई.पू) तक था।


title: स्वामी विवेकानन्द सुभारती विश्वविद्यालय

text: स्वामी विवेकानन्द सुभारती विश्वविद्यालय उत्तर प्रदेश के मेरठ नगर में स्थित एक निजी विश्वविद्यालय है। इसकी स्थापना २००८ में हुई थी। सम्प्रति इसमें १४ विभाग हैं।


title: स्वामी विवेकानन्द सुभारती विश्वविद्यालय

text: यह विश्वविद्यालय मेरठ में राष्ट्रीय राजधानी क्षेत्र के अन्तर्गत २५० एकड़ क्षेत्र में फैला हुआ है। इसमें ही १०४२ विस्तरों वाला एक अस्पताल भी है और २५०० लोगों के बैठने की क्षमता वाला सभाभवन भी है। छात्रों के लिए १३ छात्रावास हैं। प्राध्यापकों एवं अन्य कर्मचारियों के लिए १० आवासीय परिसर हैं।


title: वली

text: वली या औलिया, एक अरबी मूल का शब्द है जिसका अर्थ है "मालिक", "संरक्षक", "रक्षक" या "मित्र"। यह आमतौर पर मुसलमानों द्वारा एक इस्लामी संत को इंगित करने के लिए उपयोग किया जाता है। इस्लामी संस्कृति में वलियों के नाम के आगे सम्मानजनक रूप से अक्सर "हज़रत" लगाया जाता है।


title: वली

text: संतों की पारंपरिक इस्लामी समझ में, संत एक ऐसा व्यक्ति होता है, जिसे "विशेष ईश्वरीय पहचान और पवित्रता द्वारा चिह्नित किया जाता है", और जिसे विशेष रूप से "अल्लाह द्वारा चुना जाता है और असाधारण उपहारों के साथ नवाज़ा होता है, जैसे कि चमत्कार करने की क्षमता"। संतों के सिद्धांत को इस्लामिक विद्वानों द्वारा बहुत पहले से मुस्लिम इतिहास और कुरान के विशेष छंदों द्वारा स्पष्ट किया गया था और कुछ हदीस को प्रारंभिक मुस्लिम विचारकों द्वारा संतों के अस्तित्व के "दस्तावेजी सबूत" के रूप में व्याख्या की गई थी। दुनिया भर के संतों की कब्रें विशेष रूप से १२०० ई० के बाद मुसलमानों के लिए विशेष तीर्थयात्रा का केंद्र बन गईं। इस्लामी परंपरा में, लोग, ऐसी मज़ारों तक, उन वाली की बरकत (आशीर्वाद) मांगने के लिए जाया करते हैं।


title: वली

text: इस्लाम में हालाँकि संतों की कोई संहिताबद्ध सिद्धांत नहीं है, फिर भी सुन्नी तथा शिया दोनों परंपराओं में संरक्षक संतों और वलीयों की महत्वपूर्ण भूमिका रही है।तथा अनेक सूफी संतों को किसी राष्ट्र, स्थान, शिल्प, वर्ग या कबीले का रक्षक माना जाता रहा है


title: वली

text: हालाँकि, सुन्नी इस्लाम के भीतर की वहाबी और सलफी पंथ संतों की वंदना (संरक्षक या अन्यथा किसी भी रूप में) पर तीव्र आलोचना और विरोध करते हैं, उनके विचारधारा के अनुसार यह दावा है की वलियों की वंदना करना तथा मज़ारों पर इबादत करना कि मूर्तिपूजा और शिर्क के रूप हैं। १८वीं शताब्दी में पहली बार वहाबीवाद के सामने आने के बाद से, तथा उसका प्रभाव बढ़ने के वजह से अधिक मुख्यधारा के सुन्नी मौलवियों ने इस तर्क की समर्थन किया है। आलोचकों द्वारा व्यापक विरोध न होने के प्रभाव से, सुन्नी दुनिया में संतों की व्यापक वंदना २०वीं सदी से वहाबी और सलफी प्रभाव के तहत घट गई है।


title: वली

text: विरोध विचारधाराओं के होने के बावजूद, आज भी इस्लामी दुनिया के कई हिस्सों में संत-वंदना का शास्त्रीय सिद्धांत जारी है, पाकिस्तान, मिस्र, तुर्की, सेनेगल, इराक, ईरान, अल्जीरिया, ट्यूनीशिया, इंडोनेशिया, मलेशिया, और मोरक्को जैसे मुस्लिम देशों के साथ-साथ भारत, चीन, रूस और बाल्कन जैसी बड़ी इस्लामी आबादी वाले देशों में भी मुस्लिम आबादी के विशाल वर्गों के बीच धर्मनिष्ठा की दैनिक अभिव्यक्तियों में वालीयों, पीरों, और दरगाहों की महत्वपूर्ण भूमिका होती है।


title: त्रिकोणीय सर्वेक्षण

text: त्रिकोणीय सर्वेक्षण (Triangulation) उस विधि का नाम है जिसमें सर्वेक्षण के लिये दिये गये क्षेत्र को त्रिकोणीय टुकड़ों के जाल के रूप में बाँटकर सर्वेक्षण को सरलतापूर्वक कर लिया जाता है। इसका सिद्धान्त बहुत सरल है - ज्ञात दूरी पर स्थित किन्हीं भी दो बिंदुओं से किसी तीसरे बिंदु द्वारा बनाये गये कोणों को मापकर त्रिकोणमित्तीय सर्वसमिकाओं की सहायता से उस तीसरे बिन्दु की सही स्थिति निर्धारित की जा सकती है।


title: त्रिकोणीय सर्वेक्षण

text: इसकी विशेषता यह है कि इसमें दूरी का मापन कम से कम करना पड़ता है और कोणों के मापन से काम चल जाता है। कोणों का मापन अधिक शुद्धता से, कम समय मे, कम श्रम से हो जाता है। सामान्यत:, जहाँ दो दूर के बिंदुओं के बीच सीधी दूरी नाप पाना संभव न हो, मगर वे आपस मे दृष्टिगत हों, वहाँ त्रिकोणीय सर्वेक्षण बड़ा लाभप्रद होता है।


title: त्रिकोणीय सर्वेक्षण

text: यदि ऐसे त्रिभुज की एक, दो या तीनों भुजाओं पर क्रमानुगत त्रिभुज बनाते चले जाएँ और प्रारंभिक त्रिभुज की एक भुजा, उसके दोनों शीर्ष बिंदुओं के नियामक (coordinate) और बनाए गए सभी त्रिभुजों के कोण ज्ञात हों, तो ऐसी संपूर्ण त्रिभुजमाला की भुजाओं की लंबाइयाँ और त्रिभुज बनानेवाले बिंदुओं के नियामक और बनाए गए सभी त्रिभुजों के कोण ज्ञात हों, तो ऐसी संपूर्ण त्रिभुजमाला की भुजाओं की लंबाइयाँ और त्रिभुज बनानेवाले बिंदुओं के नियामक गणितीय कलन (computations) से ज्ञात किए जा सकते हैं। किसी भी क्षेत्र का मानचित्र बनाने के लिये इस प्रकार के बिंदु संपूर्ण क्षेत्र में समान रूप से बिखरें हुए स्थापित करना आवश्यक होता है। ऐसे बिंदुओं को सामूहिक रूप में सर्वेक्षण हेतु 'नियंत्रण ढाँचा' और प्रत्येक बिंदु को अलग अलग 'सर्वेक्षण स्टेशन' कहते हैं।


title: त्रिकोणीय सर्वेक्षण

text: त्रिकोणीय सर्वेक्षण में गणना में त्रिकोणमित्तीय सर्वसमिकाओं की सहायता ली जाती है जिनमे निम्नलिखित प्रमुख हैं -


title: त्रिकोणीय सर्वेक्षण

text: त्रिकोणीय सर्वेक्षण के उपर्युक्त आधारभत सिद्धांतें के अनुकूल कार्यप्रक्रिया प्रधानत: चार भागों में बँट जाती है :


title: त्रिकोणीय सर्वेक्षण

text: (1) ऐसी त्रिभुजमाला बनाने के लिये स्टेशनों का चयन, जिससे सर्वेक्षण हेतु सारे क्षेत्र में समान रूप से बिखरे नियंत्रणबिंदु उपलब्ध हो सकें,


title: त्रिकोणीय सर्वेक्षण

text: (2) एक ऐसी भुजा प्राप्त करना जिसकी लंबाई ज्ञात हो तथा जिस पर प्रारंभिक त्रिभुज बनाया जाय और उसकी भुजाओं पर क्रमानुगत त्रिभुजों की जाली बुनी जा से,


title: त्रिकोणीय सर्वेक्षण

text: सबसे पहला काम स्टेशनों का चयन और उन्हें चिह्नित करना हेता है। स्टेशन बिंदु ऐसे चुने जाते हैं जो आठ से अस्सी किलामीटर तक एक दूसरे से दूर हों ओर सुघटित त्रिभुजमाला बनाएँ। त्रिभुजमाला सामान्यत: तीन प्रकार की होती हैं। एक बिंदु पर मिलनेवाले त्रिभुज, या त्रिभुजों के दूसरे सिरों पर बने स्टेशन, परस्पर दृष्टिगोचर हों और ऐसे स्थल पर बने हों जिससे प्रत्येक त्रिभुज के शीर्षबिंदु पर कोणनापने का यंत्र, थियोडोलाइट, रखकर कोण पढ़े जा सकें। कोण एक ही बिंदु से और एक ही बिंदु को पढ़े जाए, इस सुविधा के लिए प्रत्येक स्टेशन को एक पत्थर पर बिंदु खोद कर चिह्नित कर देते हैं। बिंदु की स्थिति ठीक और सही पहचानने के लिये उसके चारों ओर एक वृत बना दिया जाता है। ऐसा स्थिर पत्थर यदि उस स्थल पर प्राकृतिक रूप से उपलब्ध न हो तो पत्थर अलग से लाकर ऐसे गाड़ दिया जाता है कि वृत और बिंदुवाली सतह पृथ्वी की सतह से मिली बाहर दिखाई देती रहे, जिससे सर्वेक्षण कितनी भी अवधि से बाद उस स्थान पर जाए तो स्टेशन को पहचानने में समर्थ हो। बहुधा सुरक्षा की दृष्टि से सर्वेक्षक दो पत्थरों पर वृत्त और केंद्रबिंदु बनाता है। एक को लगभग एक मीटर गहरा पृथ्वी के भीतर गाड़ देता है और दूसरा पृथ्वी की सतह पर ऐसे रखता है कि दोनों वृत्तों के बीच खुदे केंद्रबिंदु एक ही ऊर्ध्वाधर रेखा पर पड़ें। दूर से देखने की सुविधा के लिये स्टेशनों के आस पास कुछ संकेतचिह्न लगा दिए जाते हैं।


title: त्रिकोणीय सर्वेक्षण

text: जिस क्षेत्र में सर्वेक्षण करना हो उसमें यदि दो बिंदु ऐसे उपलब्ध हों जो परस्पर दृष्टिगोचर हों और उनके नियामक (coordinates) ज्ञात हों तो एक तीसरा समुचित बिंदु चुनकर प्रारंभिक त्रिभुज उसपर बनाया जा सकता है। किसी भी त्रिभुजमाला (triangulation network) में आरंभ करने के लिये एक भुजा ज्ञात होना आवश्यक है। ऐसी भुजा को आधाररेखा कहते हैं। आधार-रेखा के सिरे के बिंदुओं के नियामक ज्ञात हों, तो गणना द्वारा उसकी लंबाई निकाली जा सकती है। उदाहरणार्थ, यदि उन बिंदुओं के नियामक मूलबिंदु (origin) से उत्तर-दक्षिण रेखा, कोटि (ordinate), पर क्रमश: (N1), (N2), तथा पूर्व-पश्चिम रेखा, भुज (abscisaa), पर (E1), (E2) हों तो भुजा की लम्बाई होगी :


title: त्रिकोणीय सर्वेक्षण

text: यदि ऐसे दो बिंदु उपलब्ध न हों तो आधार उसी समय नापकर स्थापित किया जाता है। इसके लिये सर्वेक्षक आरंभ करने वाले बिंदु के आसपास एक सुविधाजनक समतल भूखंड पर, यथार्थ माप देनेवाले फीते से, एक रेखा अ आ नापता है। आजकल मुख्यत: यह नाप फीते को रज्जुवक्र (catenary) में टाँग कर लेते हैं। फीते के सिरों के बीच यथार्थ क्षैतिज दूरी गणना द्वारा निकाल ली जाती है। उस पर क्रमश: ऐसे त्रिभुज बनाए जाते हैं कि पहले एक या दो त्रिभुजों को छोड़कर किसी भी त्रिभुज का कोई भी कोण 20 डिग्री से कम न हो। आधार भुजा से आरंभ करते समय दो कोण इ और ई 3 डिग्री तक के ले लिए जाते हैं। मगर इन्हें आवृत्ति विधि (method of repetition) से बहुत ही यथार्थ नापते हैं।


title: त्रिकोणीय सर्वेक्षण

text: यह कोण थियोडोलाइट नामक यंत्र से नापते हैं। आधार बिंदुओं से आरंभ करके क्रमश: सभी स्टेशन बिंदुओं पर थियोडोलाइट केंद्रित करके कोण पढ़ लिए जाते हैं। जैसे जैसे त्रिभुजमाला के एक एक त्रिभुज या चतुर्भुज के सारे कोण पूरे हो जाते हैं, सर्वेक्षक ज्यामितीय संबंधों, जैसे त्रिभुज के तीनों कोण (180°) या चतुर्भुज के चारों कोण (360°), की जाँच करता जाता है। पृथ्वी की सतह गोलाकार होने के कारण त्रिभुज बहुत बड़े होने पर उसके कोणों का योग 180 डिग्री से अधिक हो जाता है। इस प्रकार की बढ़ती को गोलीय आधिक्य (spherical excess) कहते हैं। 75 वर्ग मीलवाले त्रिभुज में यह आधिक्य 1"" होता है। प्रेक्षण त्रुटियों और गोलीय आधिक्य का शोधन करके गणना में कोण प्रयुक्त होते हैं।


title: त्रिकोणीय सर्वेक्षण

text: प्रेक्षण समाप्त होने पर प्रारंभिक त्रिभुज की आधार भुजा और नापे गए कोणों का प्रयोग कर त्रिकोणमितीय सूत्र से सभी भुजाओं की लंबाइयाँ ज्ञात हो जाती हैं। तदुपरांत नियामक निकालने के लिये ज्ञात बिंदु या बिंदुओं से अज्ञात बिंदु को जोड़ने वाली रेखा या रेखाओं के दिंमान, जिसका उल्लेख पहले हो चुका है, निकाल लिए जाते हैं। ज्ञात बिंदु या बिंदुओं से अज्ञात बिंदु की दूरी द (d) और को (b) दिंमान ज्ञात होने से उसके नियामक उअद कोज्या को और पूअद ज्या को ज्ञात किए जा सकते हैं। ये आयताकार नियामक कहलाते हैं। यदि ऊर्ध्व कोण भी क्षैतिज प्रेक्षण के साथ पड़ जाएँ तो अज्ञात बिंदु की ऊँचाई ऊ अ द स्प न होगी। उपर्युक्त समीकरणों में उ, पू और ऊ ज्ञात बिंदु की क्रमश: उत्तरायण तथा पूर्वायण ऊँचाइयाँ हैं और द एवं न क्रमश: अज्ञात बिंद की दूरी और नतिकोण हैं। पृथ्वी को गोलाभ मानकर बिंदुओं के भौगोलिक नियामक, अर्थात् अक्षांश और देशांतर, भी निकले जा सकते हैं।


title: त्रिकोणीय सर्वेक्षण

text: यदि त्रिकोणीय सर्वेक्षण आरंभ करने के लिए केवल एक बिंदु ज्ञात हो तो दूसरे चुने गए स्टेशन की ज्ञात स्टेशन की ज्ञात स्टेशन से दूरी फीते से आधाररेखा नापकर, प्रसारित आधार जाल द्वारा निकालते हैं। दिंमान ध्रुवतारा और सूर्य आदि के खगोलीय प्रेक्षणों से ज्ञात करते हैं।


title: त्रिकोणीय सर्वेक्षण

text: यदि किसी क्षेत्र में सर्वेक्षण पहली बार आरंभ हो रहा हो, जहाँ काई भी बिंदु ज्ञात न हो तो कुछ दिन तक निरंत खगोलीय प्रेक्षण करके एक बिंदु के नियामक निर्धारित करते हैं। रात के समय स्वच्छ आकाश को दिन प्रति दिन देखने से विदित होगा कि बहुतेरे पहचानने योग्य चमकीले तारे समान रूप से एक गोले की सतह पर तैरते से दिखाई देते हैं। उनके उदय और अस्त भी नियमित रूप से होते देखे जाएँगे। ऐसे गोले को भी पृथ्वी की भाँति याम्योत्तरों और समांतरों से बँटे होने की ग्राह्य कल्पना की जा सकती है, जो गणितीय सूत्रों का पालन करती है। इन तथ्यों का लाभ उठाकर सर्वेक्षक तारों का प्रेक्षण करके प्रेक्षण स्टेशन के नियामक निकालने में सफल हो जाता है। उससे और नापी हुई अधाररेखा से त्रिकोणीय सर्वेक्षण किया जा सकता है।


title: ऐडनसोनिया

text: ऐडनसोनिया, जो साधारण रूप से बाओबाब के नाम से जाने जाते हैं, पतझड़ी वृक्षों एक जीववैज्ञानिक वंश है जिसमें आठ जातियाँ सम्मिलित हैं। भारत में इन्हें गोरक्षी और गोरख इमली के नाम से भी जाना जाता है। मूल रूप से बाओबाब माडागास्कर, अफ्रीका की मुख्यभूमि और ऑस्ट्रेलिया में पाए जाते थे, लेकिन इन्हें मानवों द्वारा एशिया और विश्व के अन्य क्षेत्रों में भी फैलाया गया है। यह एक लम्बी आयु वाला वृक्ष है और ज़िम्बाबवे का एक बाओबाब सन् २०११ में अपनी मृत्यु से पहले २,४५० वर्ष की आयु प्राप्त कर के विश्व का सबसे दीर्घजीवी ज्ञात सपुष्पक वनस्पति हो चुका था।


title: ऐडनसोनिया

text: बाओबाब के फूल बड़े आकार के होते हैं और अधिकतम केवल १५ घंटों के लिए ही प्रजनन-क्षमता रखते हैं। यह संध्या में इतनी तेज़ी से खिलते हैं कि इन्हें मानव नेत्रों द्वारा खुलते हुए देखा जा सकता है, और यह अगली सुबह होने तक मुरझा जाते हैं। इसके फल बड़े, बेर-जैसे अण्डाकार या गोल होते हैं, जिनमें सूखे मेवे के भीतर एक राजमा के आकार का बीज होता है। बाओबाब के अन्य कई लोकनाम भी प्रचलित हैं, जैसे "उल्टा पेड़" और "बंदर रोटी पेड़" । अफ़्रीका के आर्थिक विकास में काफ़ी योगदान होने की वजह से अफ्रीका ने इसे 'द वर्ल्ड ट्री' की उपाधि भी प्रदान की है और इसे एक संरक्षित वृक्ष भी घोषित किया है। इसका वैज्ञानिक नाम मिशेल एडनसन, जो कि एक फ्रांसीसी प्रकृतिवादी और अन्वेषक थे और जिन्होने पहले पहल इस वृक्ष का वर्णन किया था, के सम्मान में रखा गया है।


title: ऐडनसोनिया

text: भारत में यह पेड़ किस तरह पहुँचे इसका कोई प्रमाण नहीं मिलता। सूरत शहर के कतारगाम में अनाथाश्रम के सामने दो पेड़ और सरथाणा चुंगी नाका के सामने बने चिड़ियाघर में भालू के पिंजरे के पास एक पेड़ हजारों वर्षों से खड़ा है। गुजराती में इसे गोरख आंबली (गुजराती: ગોરખ આંબલી) (इमली) कहा जाता है।


title: ऐडनसोनिया

text: बाओबाब वृक्ष की सबसे पहली पहचान है इस का उल्टा दिखना यानि इस को देखने पर आभास होता है कि मानों पेड़ की जड़े ऊपर और तना नीचे हो। बाओबाब के इस रूप के बारे में किंवदंती है कि पहले यह पेड़ सीधा था परन्तु फलते फूलते समय इसने दूसरे पौधों और पेड़ों को मिलने वाली हवा और सूर्य प्रकाश को ही रोक दिया। इसकी इस हरकत पर परमात्मा को गुस्सा आया और उन्होने इस पेड़ को जड़ से उखाड़ कर उल्टा लगा दिया, बाओबाब के बहुत मिन्न्तें करने पर भगवान ने इस पेड़ को एक छूट दी कि साल के ६ महीने इस पर पत्ते लग सकते हैं बाकी के समय में यह पेड़ एक ठूंठ की भाँति दिखेगा। यह तो मात्र एक किंवदंती है परन्तु आज भी इस पेड़ पर पत्ते साल में सिर्फ़ ६ महीने के लिये ही लगते हैं, बाकी समय में यह एक दम सूखा दिखता है।


title: ऐडनसोनिया

text: बाओबाब के वृक्ष 5 से 30 मीटर की ऊँचाई तक पहुँच सकते हैं जबकि इसके तने का व्यास 7 से 11 मीटर तक हो सकता है। यह एक पर्णपाती कृक्ष है इस पेड़ पर पत्ते साल में सिर्फ़ ६ महीने के लिये ही लगते हैं, जबकि शुष्क मौसम में इसके पत्ते झड़ जाते हैं और उस समय यह एक दम सूखा दिखता है। इस पेड़ के तने में हजारों लीटर (१,२०,००० लीटर तक) शुद्ध पानी भरा रहता है और यह पानी वर्षा के अभाव वाले महीनों में पीने के काम आता है। इस वृक्ष की आयु बहुत लम्बी होती है। इस वृक्ष की लकड़ी में वृद्धि वलयों का अभाव होता है इसलिए इसकी आयु निर्धारण के लिए कार्बन काल निर्धारण पद्धति की मदद ली जाती है। बाओबाब के कुछ वृक्षों की आयु ६००० वर्ष तक पाई गयी गई है।


title: ऐडनसोनिया

text: बाओबाब की आठ ज्ञात जातियाँ हैं, जिनमें से छह माडाकास्कर में तत्रस्थ हैं (यानि केवल वहीं मिलती है), एक अफ्रीका में मिलती है और एक ऑस्ट्रेलिया में तत्रस्थ है।


title: असिन विराथु

text: विराथु ( , ; जन्म १० जुलाई १९६८ क्युकसे, मांडले डिवीजन, बर्मा में ) एक बर्मी बौद्ध भिक्षु हैं, और म्यांमार में ९६९ आंदोलन के नेता हैं। उन पर अपने भाषणों के माध्यम से म्यांमार में लोगो को सताने की साजिश रचने का आरोप लगाया गया है। हालांकि वे एक शांतिपूर्ण उपदेशक होने का दावा करते हैं और हिंसा की वकालत नहीं करते हैं,जो दूसरों द्वारा विवादित है। धार्मिक रूप से भड़काऊ सामग्री परासारित न करने की बार-बार चेतावनी के बाद, अन्य समुदायों के प्रति धार्मिक घृणा फैलाने के आरोप में फेसबुक ने उनके पेज पर प्रतिबंध लगा दिया।


title: असिन विराथु

text: विराथु 1968 में गांव, Myinsaing में पैदा हुआ था Kyaukse, पास मांडले । उन्होंने 14 साल की उम्र में संन्यासी बनने के लिए स्कूल छोड़ दिया था। 2001 में, वह 969 आंदोलन में शामिल हो गए। उन्होंने बौद्ध भिक्षु बनने की दीक्षा ली थी, और सादा जीवन व्यतीत करने लगे। मुसलमानों द्वारा राज्य मे उत्पात व कब्जा करने की प्रवृत्ति से आहत होकर उन्होंने बर्मा को सुरक्षित करने का प्रण लिया। 2001 में, वह 969 आंदोलन में शामिल हो गए।


title: असिन विराथु

text: दो साल बाद, 2003 में, उन्हें उनके उपदेशों के लिए 25 साल की जेल की सजा सुनाई गई थी, लेकिन 2012 में कई अन्य राजनीतिक कैदियों के साथ रिहा कर दिया गया था। 2011 के सरकारी सुधारों के बाद से, वह YouTube और सोशल मीडिया के अन्य रूपों पर विशेष रूप से सक्रिय रहे हैं।


title: असिन विराथु

text: बर्मा के रोहिंग्या मुसलमानों को तीसरे देश में भेजने की राष्ट्रपति थीन सीन की योजना को बढ़ावा देने के लिए विराथु ने सितंबर 2012 में मांडले में भिक्षुओं की एक रैली का नेतृत्व किया। एक महीने बाद, रखाइन प्रांत में और हिंसा भड़क उठी। विराथु का दावा है कि रखाइन में हिंसा म्यांमार के केंद्रीय शहर मिकतिला में बाद में हुई हिंसा की चिंगारी थी, जहां एक सरफ दुकान में विवाद तेजी से लूटपाट और आगजनी में बदल गया। शहर भर में मठों, दुकानों और घरों को जला दिए जाने के बाद 14 से अधिक लोग मारे गए थे।यह मुसलमानों की प्रतिक्रिया थी। एक बर्मी बौद्ध भिक्षु, शिन थॉबिता और एक अन्य् व्यक्ति सहित कम से कम दो लोगों पर 5 मार्च को भीड़ द्वारा कथित तौर पर हमला किया गया और उन्हें प्रताड़ित किया गया।


title: असिन विराथु

text: "1 जुलाई 2013 को टाइम" पत्रिका की कवर स्टोरी पर विराथु का उल्लेख "बौद्ध आतंक का चेहरा" के रूप में किया गया है। "आप दया और प्रेम से भरे हो सकते हैं, लेकिन आप पागल कुत्ते के बगल में नहीं सो सकते," विराथु ने मुसलमानों का जिक्र करते हुए कहा। "अगर हम कमजोर हैं," उन्होंने कहा, "हमारी भूमि मुस्लिम हो जाएगी।" इस्लमिक् हिंसा और पड़ोसी देशों में वर्चस्व और इंडोनेशिया में इस्लाम के प्रसार के उदाहरण का जिक्र करते हुए, विराथु का दावा है कि उनके मोहम्मद् विरोधियों ने उन्हें "बर्मी बिन लादेन" करार दिया, क्योंकि "टाइम के" लेख में गलत तरीके से उन्होंने खुद को इस तरीके से वर्णित किया था। उन्होंने कहा कि वह "हिंसा से घृणा करते हैं" और "आतंकवाद का विरोध करते हैं"। विराथु ने "जनता की रक्षा" करके इंग्लिश डिफेंस लीग के उदाहरण का अनुसरण करने के लिए प्रशंसा और इच्छा व्यक्त की है।


title: असिन विराथु

text: थीन सीन ने "टाइम" पर बौद्ध धर्म की बदनाम करने और म्यांमार में इस्लाम् विरोधी हिंसा को बढ़ावा देने के मुखर मौलवी पर आरोप लगाकर राष्ट्रीय सुलह प्रक्रिया को नुकसान पहुंचाने का आरोप लगाया। राष्ट्रपति ने उन्हें "बुद्ध का पुत्र" बताते हुए, विराथु को शांति के लिए प्रतिबद्ध "महान व्यक्ति" के रूप में बचाव किया। "टाइम मैगज़ीन में लेख बौद्ध धर्म के बारे में गलतफहमी पैदा कर सकता है, जो सहस्राब्दी से अस्तित्व में है और बर्मी नागरिकों के बहुमत द्वारा इसका पालन किया जाता है," थीन सीन ने कहा। डीवीबी के साथ एक साक्षात्कार में, विराथु ने "टाइम" पर एक शब्दशः प्रश्न और उत्तर प्रारूप में अपने विचार प्रस्तुत करने से इनकार करके "गंभीर मानवाधिकारों का उल्लंघन" करने का आरोप लगाया। उन्होंने कहा, "इससे पहले कि मैंने [अफवाहों] को सुना था कि अरब दुनिया वैश्विक मीडिया पर हावी है," उन्होंने कहा, "लेकिन इस बार, मैंने इसे अपने लिए देखा है।" विराथु ने हाल की हिंसा को भड़काने के लिए खुले तौर पर मुसलमानों कुअरन् को दोषी ठहराया। विराथु ने दावा किया कि म्यांमार के मुसलमानों को मध्य पूर्वी ताकतों द्वारा वित्तपोषित किया जा रहा है, "स्थानीय मुसलमान कच्चे और बर्बर हैं क्योंकि चरमपंथी उन्हें वित्तीय, सैन्य और तकनीकी शक्ति प्रदान करते हुए तार खींच रहे हैं"।


title: असिन विराथु

text: 21 जुलाई 2013 को, वह एक बम विस्फोट का स्पष्ट लक्ष्य था, लेकिन वह बच गये। विस्फोट में नव्-साधु समेत पांच लोग मामूली रूप से घायल हो गए। विराथु ने दावा किया कि बमबारी मुस्लिम चरमपंथियों द्वारा उनकी गर्जना को चुप कराने का एक प्रयास था।


title: असिन विराथु

text: उन्होंने बौद्धों और मुसलमानों के बीच विवाह पर सम्पुर्न् प्रतिबंध, और मुस्लिम-स्वामित्व वाले व्यवसायों के बहिष्कार का आह्वान किया है।


title: असिन विराथु

text: हालांकि, हर कोई उसकी अपनी आस्था के भीतर से उसकी शिक्षाओं से सहमत नहीं है। मांडले के म्यावाडी सयाडॉ मठ के मठाधीश अरिया वुथा बेवुन्था ने उनकी निंदा करते हुए कहा, "वह घृणा की ओर थोड़ा सा पक्ष रखते हैं [और यह था] जिस तरह से बुद्ध ने सिखाया नहीं था। बुद्ध ने जो सिखाया वह यह है कि घृणा अच्छी नहीं है, क्योंकि बुद्ध सभी को एक समान मानते हैं। बुद्ध लोगों को धर्म के माध्यम से नहीं देखते हैं।" द गार्जियन ने समझाया कि वे अपने अतिवाद के रूप में अज्ञानता के कारण थोड़ा अधिक देखते हैं, हालांकि उनके विचारों का म्यांमार में प्रभाव पड़ता है जहां कई व्यवसाय "मुसलमानों द्वारा सफलतापूर्वक चलाए जाते हैं"।


title: असिन विराथु

text: बर्मी समर्थक लोकतंत्र कार्यकर्ता मौंग जर्नी ने नफरत फैलाने वाले भाषण फैलाने के लिए विराथु के 969 आंदोलन की निंदा की और तर्क दिया कि यूरोपीय संघ के देशों को इस मामले को गंभीरता से लेना चाहिए क्योंकि म्यांमार एक "प्रमुख यूरोपीय संघ-सहायता प्राप्तकर्ता देश" है।


title: असिन विराथु

text: मुस्लिम आबादी को सीमित करने के लिए नागरिक अधिकार कानूनों का मसौदा तैयार करने के लिए सितंबर 2013 में "राज्य संघ महा नायक समिति" द्वारा 969 आंदोलन पर प्रतिबंध लगा दिया गया था। लेकिन कुछ ही समय बाद, जनवरी २०१४ में, पूर्व में ९६९ आंदोलन में शामिल लोगों ने म्यांमार के "देशभक्ति संघ" की स्थापना की, जिसे इसके बर्मी आद्याक्षर मा बा था के नाम से जाना जाता है। जिसमे देश की नस्ल के संरक्षण के विचारों को बढ़ावा दिया जाता रहा था । इसी तरह के प्रतिबंध के बाद 2017 में इस एसोसिएशन का नाम बदलकर "बुद्ध धम्म चैरिटी फाउंडेशन" कर दिया गया। विराथु ने इन प्रतिबंधों पर प्रतिक्रिया व्यक्त करते हुए कहा कि संघ महानायक समिति को सेना द्वारा नियंत्रित किया गया था और "बंदूक के नीचे" अपना निर्णय लिया।


title: असिन विराथु

text: यद्यपि मा बा था का नेतृत्व एक कॉलेजियम समिति द्वारा किया जाता है, विराथु को मा बा था के मुखर नेता के रूप में बनाया गया है। जैसे, उन्होंने मुसलमानों के नागरिक अधिकारों को सीमित करने वाले कानूनों के पक्ष में मा बा था के अभियान में भाग लिया।


title: असिन विराथु

text: उन्होने कई पत्नियां रखने, बौद्ध महिलाओं से शादी करने या परिवार मे ही निकाह करने की कुप्रथाओ का अन्त किया है। उन्होने मुस्लिम मे समाज सुधार या बाहिस्कार दोनो मे से एक को चुनने को कहा था।


title: असिन विराथु

text: जनवरी 2015 में, विराथु ने सार्वजनिक रूप से संयुक्त राष्ट्र के दूत यांगी ली को एक "कुतिया" और एक "वेश्या" जब उन्होंने विधायी पैरवी अभियान पर सार्वजनिक रूप से प्रतिक्रिया दी, और उन्हें " "कलाकारों" को अपने गधे की पेशकश" करने के लिए आमंत्रित किया ( मुसलमानों के लिए अपमानजनक शब्द)।


title: असिन विराथु

text: विराथु ने बैंकॉक में वाट फ्रा धम्मकाया पर थाई सरकार की छापेमारी की निंदा करने के लिए 23 फरवरी 2017 को मांडले में महामुनि बुद्ध मंदिर में प्रार्थना और विरोध का नेतृत्व भी किया।


title: असिन विराथु

text: अय्यरवाडी क्षेत्र की धार्मिक परिषद, क्षेत्र के संघ महा नायक ने 10 मार्च 2017 को विराथु को इस क्षेत्र में प्रचार करने तक् प्रतिबंधित कर दिया।


title: असिन विराथु

text: प्रतिबंध समाप्त होने के बाद, उन्होंने अपने धार्मिक सतर्कता भाषणों को जारी रखा। "उन्होंने म्यांमार टाइम्स के" अनुसार आंग सान सू ची को उनके और सेना के बीच में दरार डालने की कोशिश करके उन्हें उखाड़ फेंकने का संकेत दिया, "लोगों को तातमाडॉ (सैन्य) सांसदों की पूजा करनी चाहिए जैसे कि वे बुद्ध की पूजा कर रहे हों ...", और आगे मायिक में वायरल हुए एक भाषण में सु ची की तुलना विदेशी हितों को चूसने वाली एक वेश्या से की। में उस भाषण के लिए राजद्रोह और आरोपो के आधार पर गिरफ्तारी वारंट जारी किया गया था। गिरफ्तारी से बचने के डेढ़ साल बाद, उन्होंने 2020 के म्यांमार आम चुनाव से एक सप्ताह् पहले यांगून में पुलिस के सामने आत्मसमर्पण कर दिया और गिरफ्तार हो गए। ऐसा प्रतीत होता है कि, सामान्य तौर पर, उच्च श्रेणी के भिक्षुओं ने गिरफ्तारी के खिलाफ अंतर्निहित कानूनी सुरक्षा प्राप्त की है, और इसका उपयोग देशहित के लिए तीखे षड्यंत्र के आरोपों के साथ भावनाओं को आसानी से भड़काने के लिए करते हैं; एक असंबंधित मामले में, मई 2019 में आंग सान सू की की प्रशंसा करते हुए कमांडर-इन-चीफ मिन आंग हलिंग के खिलाफ मानहानि कांड में एक भिक्षु पर आरोप लगाया गया था।


title: असिन विराथु

text: सितंबर 2021 में, विराथु के खिलाफ राजद्रोह के आरोपों को सैन्य जुंटा द्वारा खारिज कर दिया गया था, और बाद में उन्हें रिहा कर दिया गया है ।


title: कलानाथ शास्त्री

text: कलानाथ शास्त्री (जन्म : 15 जुलाई 1936) संस्कृत के जाने माने विद्वान,भाषाविद्, एवं बहुप्रकाशित लेखक हैं। आप राष्ट्रपति द्वारा वैदुष्य के लिए अलंकृत, केन्द्रीय साहित्य अकादमी, संस्कृत अकादमी आदि से पुरस्कृत, अनेक उपाधियों से सम्मानित व कई भाषाओँ में ग्रंथों के रचयिता हैं। वे विश्वविख्यात साहित्यकार तथा संस्कृत के युगांतरकारी कवि भट्ट मथुरानाथ शास्त्री के ज्येष्ठ पुत्र हैं।


title: कलानाथ शास्त्री

text: कलानाथ शास्त्री का जन्म 15 जुलाई 1936 को जयपुर, राजस्थान, भारत में हुआ। इन्होंने काशी हिन्दू विश्वविद्यालय से संस्कृत साहित्य में साहित्याचार्य तथा राजस्थान विश्वविद्यालय से अंग्रेजी साहित्य में एम. ए. की उपाधियाँ सर्वोच्च स्थान प्राप्त करते हुए लीं। आपने संस्कृत साहित्य का अध्ययन जयपुर में अपने पिता तथा वहाँ के शिखर विद्वानों म.म. पं. गिरिधर शर्मा चतुर्वेदी, पं. पट्टाभिराम शास्त्री, आचार्य जगदीश शर्मा, आशुकवि पं. हरिशास्त्री आदि से किया। अंग्रेजी साहित्य के प्राध्यापक के रूप में आपने दशकों तक राजस्थान विश्वविद्यालय के विभिन्न महाविद्यालयों में अध्यापन किया और कइयों में वह प्रधानाचार्य पद पर भी रहे। इन्होंने अंग्रेज़ी साहित्य के अलावा वेदों, भारतीय और पाश्चात्य दर्शन, तुलनात्मक भाषाशास्त्र आदि का गहन अध्ययन करते हुए बंगला, गुजराती, तेलुगु आदि लिपियों पर मौलिक शोधकार्य किया है। ये बचपन में ही संस्कृत के छन्दों को उंगलियों पर गिनते और कण्ठ से गुनगुनाते रहते थे, तभी से श्लोकों और पद्यों की मौलिक रचनाएँ तो इनके उंगलियों पर थिरकतीं और कण्ठ से तरंगित होती हुई संस्कृत साहित्य के लोक को आलोकित करती रहती हैं। इन्होंने संस्कृतसाहित्य का अवगाहन और पोषण करते हुए एक नए छन्द का आविष्कार भी किया जिसका नाम पण्डित पद्मशास्त्री जी ने उन्हीं के नाम से ‘कलाशालिनी’ रखा।


title: कलानाथ शास्त्री

text: हिन्दी, संस्कृत, अंग्रेजी में हिन्दी भाषा और भारतीय संस्कृति विषयक अनेक ग्रंथ प्रकाशित हुए हैं। प्रकाशित ग्रंथों में-


title: कलानाथ शास्त्री

text: कलानाथ शास्त्री ने मौलिक सृजन के अलावा अनेक ग्रंथों, अभिनन्दन ग्रंथों व संस्कृत एवं हिंदी पत्र-पत्रिकाओं आदि का सम्पादन किया है।


title: कलानाथ शास्त्री

text: वे आजकल विख्यात भारतीय संस्कृत मासिक पत्रिका ‘भारती’ के प्रधान-सम्पादक हैं। भारत की लगभग सभी हिन्दी और संस्कृत पत्रिकाओं में आपके लगभग एक हज़ार से भी अधिक शोधपत्र, आलेख, संस्कृत-कविताएं, निबंध, कहानियां, नाटक आलोचनाएं, डायरी-पृष्ठ और पुस्तक-समीक्षाएँ आदि प्रकाशित हो चुके हैं।


title: कलानाथ शास्त्री

text: सन् 1955 से ही आकाशवाणी जयपुर, दिल्ली, इलाहाबाद आदि केन्द्रों से आपके लिखे संस्कृत नाटक, हिन्दी वार्ताएं, हिन्दी नाटक कविताएं, आदि तथा जयपुर व दिल्ली दूरदर्शन से हिन्दी व संस्कृत कार्यक्रमों मे अनवरत प्रसारित होते रहे हैं। आप वर्षों तक दूरदर्शन पर संस्कृत के समसामयिक कार्यक्रमों के आशु-संचालक और सहभागी के रूप में समादृत, संयोजक रहे हैं।


title: कलानाथ शास्त्री

text: यद्यपि स्थानाभाव की सीमाओं से इन्हें मिले अनेकानेक सम्मानों और अलंकरणों की पूरी सूची दी जानी सम्भव नहीं है, परन्तु इन्हें प्राप्त कुछ उल्लेखनीय उपाधियाँ व सम्मान निम्नलिखित हैं-


title: कलानाथ शास्त्री

text: इनके अतिरिक्त आपको अनेकानेक संस्थाओं द्वारा भी सम्मानित किया गया है जिनमें कुछ हैं - गुजरात संस्कृत साहित्य अकादमी (1997), ज्योतिष परिषद शोध संस्थान, जयपुर (1995 व 1997), राजस्थान संस्कृत साहित्य सम्मलेन, जयपुर (1994), राजस्थान सरकार द्वारा संस्कृत दिवस पर (1997), वाणी परिषद एवं तुलसीमानस संस्थान, जयपुर (1999), दिल्ली संस्कृत अकादमी (1997), राजस्थान भाषा विभाग (1998), राजस्थान संस्कृत साहित्य सम्मलेन, जयपुर (1994), वैदिक संस्कृति प्रचारक संघ, जयपुर (1994), भारत सेवक समाज, जयपुर (1993), आदि।


title: कलानाथ शास्त्री

text: सन् 2000 के बाद मोरिशस, श्रीलंका और रूस में प्रवास के दौरान उन्हें अपने उत्कृष्ट सांस्कृतिक योगदानों के लिए वहाँ की कई संस्थाओं ने सम्मानित किया है। उन्होंने विदेशों में संस्कृत की वैदिक परम्परा, संस्कृत साहित्य और भारतीय ज्योतिष के विविध आयामों पर 'अतिथि वक्ता' के बतौर जो व्याख्यान दिए हैं, वे स्मारिकाओं, पुस्तकों और कई मुद्रित/ इलेक्ट्रोनिक रूपों में सुलभ हैं।


title: कलानाथ शास्त्री

text: भाषा विभाग, राजस्थान में निदेशक सहित अन्य पदों-सहायक निदेशक, उप निदेशक पर दो दशक तक रहे। 1991 से 1993 तक संस्कृत शिक्षा विभाग, राजस्थान के निदेशक भी रहे। 1994 में सेवानिवृत्ति के बाद 1995 से 1998 तक राजस्थान संस्कृत अकादमी के अध्यक्ष रहे हैं। सम्प्रति आप जगद्गुरु रामानन्दाचार्य राजस्थान संस्कृत विश्वविद्यालय की स्थापना के समय से कवि शिरोमणि भट्ट मथुरानाथ शास्त्री आधुनिक संस्कृत-पीठ तथा 'मंजुनाथ स्मृति संस्थान' के संस्थापक-अध्यक्ष हैं। आप वर्तमान में भी राजस्थान शासन की 'हिन्दी विधायी समिति' के स्थायी सदस्य, केन्द्रीय संस्कृत बोर्ड के सदस्य,नेशनल बुक ट्रस्ट व साहित्य अकादमी के सदस्य, विभिन्न अकादमियों, संस्कृत व हिन्दी की राजकीय व गैर-राजकीय साहित्यसेवी संस्थाओं के अध्यक्ष/उपाध्यक्ष आदि विभिन्न रूपों से संबद्ध हैं।


title: रीवा संभाग

text: की एक प्रशासनिक एरिया है।रीवा के प्रशासनिक मुख्यालय है विभाजन. वर्तमान में (2010), विभाजन के होते हैं जिले के रीवा, सतना, सीधीऔर सिंगरौली जिले में. विभाजन के रूपों का एक हिस्सा बघेलखण्ड क्षेत्र मध्य प्रदेश की है।


title: बीकानेरी भुजिया

text: बीकानेरी भुजिया की पहचान राजस्थान के बीकानेर के नाम से जुड़ी हुई है। यह एक बेसन के महीन सेव व जवे जैसे बनाकर खाद्य तेल में तले जाने पर बनती है। इसमें बेसन को छोड़ मूँग, मोठ, मटर आदि के आटे भी मिलाए जाते हैं। साथ ही कई सम्बार (मसाले) भी डाले जाते हैं। यह अकेेेले बीकानेर ही नहीं अपितु पूूूरे राजस्थान, महाराष्ट्र, गुजरात, पंजाब, बिहार तथा पश्चिम बंगाल में भी बहुत लोकप्रिय है।


title: बीकानेरी भुजिया

text: 1877 में, महाराजा श्री डुंगर सिंह के शासनकाल के दौरान, भुजिया का पहला बैच बीकानेर की रियासत में बनाया गया था।


title: बिमल जालान

text: बिमल जालान भूतपूर्व राज्यसभा सांसद व भारतीय रिज़र्व बैंक के गवर्नर हैं। वे 22-11-1997 से 06-09-2003 भारतीय रिजर्व बैंक के गवर्नर रहे।


title: बिमल जालान

text: १९९७ में जब उन्होंने पद संभाला, उस समय विश्व साउथ ईस्ट एशिया करन्सी क्राईसिस से जूझ रहा था और भारतीय अर्थ्व्यवस्था भी इससे अछूती नहीं थी। अपने योग्य नेतृत्व से इन्होंने भारत को इस संकट का शिकार होने से बचाया।


title: विश्व सामाजिक मंच

text: विश्व सामाजिक मंच एक नागरिक समाज संगठनों की एक वार्षिक बैठक है, जिसे पहली बार ब्राजील में आयोजित किया गया था। यह मंच वैश्वीकरण के समकालीन नज़रिए को चुनौती देकर एक वैकल्पिक भविष्य के विकास के लिए आत्म-सचेत प्रयास करता है। भारत में पहली बार विश्व सामाजिक मंच की मेजबानी मुंबई शहर में की गई। इसका परिचय देते हुए बी.बी.सी.हिंदी में प्रकाशित लेख "विश्व सामाजिक मंच की बैठक मुंबई में" में संजीव श्रीवास्तव ने लिखा कि-"मुख्य तौर पर ट्रेड यूनियन, ग़ैर सरकारी संगठनों और वामपंथी दलों के कार्यकर्ताओं वाले इस विश्व सामाजिक मंच के पीछे की सोच आर्थिक वैश्वीकरण का विरोध करने वाले एक अंतरराष्ट्रीय मंच की है।"


title: विश्व सामाजिक मंच

text: विश्व सामाजिक मंच शब्द का पहली बार प्रयोग २००१ ई. में देखने को मिलता है किंतु इसकी जड़ें लातिन अमेरिकी आंदोलन एनक्वैंत्रो में मिलती हैं जो कार्यकर्ताओं के मध्य बैठक और विचारों के आदान-प्रदान पर जोर देता था। डब्ल्यूएसएफ के संस्थापकों में से कुछ प्रथम अंतर्राष्ट्रीय एनक्वैंत्रो का हिस्सा थे, जो कि मानवता और नवउदारवाद के खिलाफ थे। उन्होंने इस विचार का विस्तार करने और इसे अधिपति वैश्वीकरण तथा नवउदारवाद का विरोध करने वाले सभी धारियों के कार्यकर्ताओं के लिए एक वैश्विक मंच बनाने का फैसला किया।


title: विश्व सामाजिक मंच

text: प्रथम विश्व सामाजिक मंच ब्राजील के पोर्टो एलेग्रे में 25 जनवरी से 30 जनवरी 2001 तक आयोजित किया गया था, जिसका आयोजन फ्रांसीसी संस्थान फॉर द टैक्सेशन ऑफ फाइनेंशियल ट्रांजैक्शंस ऑफ एडिज (एटीटीएसी) समेत विभिन्न समूहों द्वारा किया गया था। डब्ल्यूएसएफ को आंशिक रूप से, पोर्टो एलेग्रे सरकार द्वारा, ब्राज़ीलियाई मज़दूर दल (पीटी) के नेतृत्व में प्रायोजित किया गया था।


title: विश्व सामाजिक मंच

text: 31 जनवरी से 5 फरवरी 2002 तक पोर्टो एलेग्रे में आयोजित दूसरे विश्व सामाजिक मंच में 12,000 से अधिक आधिकारिक प्रतिनिधियों ने 123 देशों, 60,000 उपस्थित लोगों, 652 कार्यशालाओं और 27 वार्ता में जन प्रतिनिधित्व किया था। 500 अमेरिकी प्रतिनिधियों में से अधिकांश को-जो संगठनों की एक बड़ी संख्या से बना था-मंच की "अंतर्राष्ट्रीय परिषद" के सदस्य के रूप में चुना गया था।


title: विश्व सामाजिक मंच

text: विश्व सामाजिक मंच ने अमेरिकी सामाजिक मंच, यूरोपीय सामाजिक मंच, एशियाई सामाजिक मंच, भूमध्यसागरीय सामाजिक मंच और दक्षिणी अफ्रीका सामाजिक मंच समेत कई क्षेत्रीय सामाजिक मंचों के आयोजन को प्रेरित किया है।


title: वैवाहिक रस्मों में भाग लेने वाले प्रतिभागी

text: विवाह समारोह के प्रतिभागी, जिनकी ओर वेडिंग पार्टी के रूप में भी संदर्भित किया जाता है, वह लोग होते हैं जो स्वयं प्रत्यक्ष रूप से विवाह समारोह में भाग लेते हैं।


text: स्थान, धर्म और विवाह की शैली के आधार पर, इस समूह में केवल विवाह करने वाले व्यक्ति भी शामिल हो सकते हैं, या इसमें एक या एक से अधिक "दुल्हनें", "दूल्हे" (या "वर"), "मेड्स ऑफ ऑनर", "ब्राइड्समेड्स", "बेस्टमेन", "ग्रूम्समेन", "फ्लावर गर्ल्स", "पेज ब्वायज़" और "रिंगबियरर्स" शामिल हो सकते हैं।


text: "वधू पक्ष" का अर्थ उन लोगों से होता है जो वधू की ओर से विवाह समारोह में शामिल होते हैं। जो वर की ओर से होते हैं उन्हें "वर-पक्ष" कहा जाता है।


text: इस शब्द की उत्पत्ति "भोजन पकाने" के लिए प्रयोग किये जाने वाले ट्युटॉनिक (जर्मन) शब्द से हुई है। पश्चिमी सभ्यता में, एक दुल्हन के साथ एक या एक से अधिक ब्राइड्स मेड्स या मेड ऑफ ऑनर हो सकती हैं।


text: यूरोप और उत्तरी अमेरिका में, दुल्हन के लिए आदर्श पहनावा एक औपचारिक पोशाक और एक घूंघट होता है। आम तौर पर, "श्वेत विवाह" शैलियों में, दुल्हन की पोशाक विशेष रूप से विवाह के लिए ही खरीदी जाती है और इस प्रकार की नहीं होती जिसे बाद में किसी अन्य अवसर पर पहना जा सके. पूर्व में, कम से कम 19 वीं शताब्दी के मध्य तक, दुल्हन विवाह के अवसर पर अपनी सबसे अच्छी पोशाक पहनती थी चाहे वह जिस भी रंग की हो और यदि दुल्हन धनीवर्ग से होती थी तो, वह अपने मनपसंद रंग में एक नयी पोशाक बनवाती थी और यह आशा करती थी कि वह उसे आगे भी पहनेगी.


text: पश्चिमी देशों में, पहले विवाह के लिए आम तौर पर श्वेत विवाह पोशाक पहनी जाती थी, यह परंपरा महारानी विक्टोरिया के विवाह के साथ शुरू हुई थी। 20 वीं शताब्दी के प्रारंभिक वर्षों में, पश्चिमी सभ्यता के नियमानुसार यह माना जाता था कि श्वेत पोशाक को पहले विवाह के बाद नहीं पहना जाना चाहिए, हालांकि विवाह समारोह में दुल्हन द्वारा सफ़ेद पोशाक पहना जाना एक अत्यंत नवीन प्रचालन था लेकिन इस तथ्य के बावजूद भी कुछ लोग गलती से श्वेत पोशाक पहनने को कौमार्य का एक प्राचीन संकेत मानते थे। आज, पश्चिमी दुल्हने पहले या किसी भी विवाह के लिए प्रायः श्वेत, क्रीम या हाथी दांत के रंग की पोशाक ही पहनती हैं; पोशाक के रंग के आधार पर दुल्हन के यौन जीवन के इतिहास पर कोई टिप्पणी नहीं की जा सकती. चीनी, हिन्दू, वियतनामी, कोरियाई और जापानी परम्पराओं में लोगों में श्वेत विवाह पोशाक का प्रचलन नहीं है, क्यूंकि इन संस्कृतियों में श्वेत को शोक व मृत्यु का सूचक माना जाता है। कई एशियाई सभ्यताओं में आम तौर पर दुल्हन लाल रंग की पोशाक पहनती है, क्यूंकि यह रंग जीवन्तता और स्वास्थ का सूचक है और कई वर्षों से इसे दुल्हन से ही सम्बंधित माना जाता है। यद्यपि आधुनिक दौर में अन्य रंग भी पहने जा सकते हैं, या पश्चिमी शैली को प्राथमिकता दी जा सकती है। अधिकतर एशियाई संस्कृतियों में रंग की परवाह ना करते हुए दुल्हन के लिए बनायी गई पोशाक अत्यंत सजावटी होती हैं, जो प्रायः कढ़ाई, उभरी हुई किनारियों और स्वर्ण द्वारा की गई सजावट से भरी होती हैं। कुछ परम्पराओं के अनुसार दुल्हन एक से अधिक पोशाक पहन सकती है, यह उदाहरण जापान, भारत के कुछ भागों और प्राचीन जानकारी के अनुसार अरब देशों के कुछ भागों के लिए सत्य है।


text: आभूषणों की कुछ विशेष शैलियां प्रायः दुल्हन की पोशाक से सम्बद्ध होती हैं, उदाहरण के तौर पर, अधिकतर पश्चिमी सभ्यताओं मे विवाह की अंगूठी, या पंजाबी सिख संस्कृति में चूड़ा (लाल, सफ़ेद रंग की चूड़ियां). पारंपरिक तौर पर वैवाहिक आभूषणों का प्रयोग दुल्हन के दहेज़ की कीमत के प्रदर्शन के लिए किया जाता था।


text: गाउन के अतिरिक्त, दुल्हन प्रायः एक घूंघट भी पहनती है और फूलों का एक गुलदस्ता, एक छोटी विरासत में मिली निशानी जैसे कोई भाग्यशाली सिक्का, प्रार्थना पुस्तक या कोई अन्य छोटा सा प्रतीक लिए रहती है। पश्चिमी देशों में, दुल्हन कुछ भी "पुराना, नया, किसी से मांगा हुआ या नीले रंग की कोई पोशाक" पहन सकती है; दुल्हन के द्वारा लिया गया बटुआ (पैसे रखने की थैली) भी प्रचलित है।


text: ब्राइड शब्द कई शब्दों के साथ संयोजन में प्रयुक्त पाया जाता है, उनमे से अधिकांश अब प्रयोग नहीं किये जाते. इसलिए "ब्राइडग्रूम" का अर्थ नवविवाहित पुरुष होता है और "ब्राइड-बेल," "ब्राइड-बैंक्वेट" वे प्राचीन शब्द हैं जो पहले वेडिंग बेल्स व वेडिंग ब्रेकफास्ट के लिए प्रयोग किये जाते थे। ""ब्राइडल" " (जोकि "ब्राइड-एल" से लिया गया है), जिसका मूल अर्थ वेडिंग फीस्ट (विवाह भोज) है, वह अब एक सामान्य वर्णनात्मक विशेषण, द ब्राइडल सेरेमनी (विवाह समारोह) के रूप में प्रयोग होने लगा है। "ब्राइड-केक" की उत्पत्ति रोमन शब्द "कौन्फेरेतियो" (confarreatio) से हुई है, जोकि एक विवाह शैली है, जिसकी विशेषताएं यह है कि इसमें नवविवाहित जोड़े को नमक, पानी और एक विशेष प्रकार के गेहूं के आटे द्वारा बना केक खाना होता था और दुल्हन को समृद्धता के प्रतीक के रूप में गेहूं की तीन बालियां पकड़नी होती थी।


text: केक खाने का प्रचलन तो अब समाप्त हो गया है, लेकिन गेहूं की बालियां पकड़ने की प्रथा अब भी जीवित है। मध्य युग में गेहूं की बालियां या तो दुल्हन पहनती थी या इन्हें पकड़े रहती थी। अंततः चर्च के बरामदे के बाहर एकत्र होकर दुल्हन के ऊपर गेहूं के दाने फेंकना, युवतियों के लिए एक रिवाज़ बन गया और बाद में इन दानो को पाने के लिए संघर्ष होने लगा. समय के साथ, गेहूं के दानों को पतले सूखे बिस्कुट के रूप में बनाया जाने लगा, जिन्हें दुल्हन के सर के ऊपर करके तोड़ दिया जाता था, स्कॉटलैंड की एक परंपरा के अनुसार वहां पर इसके लिए जौ के आटे से बने केक का प्रयोग होता है। एलिज़ाबेथ के शासन के दौरान इन बिस्कुटों के स्थान पर अंडे, दूध, चीनी, किशमिश और कुछ मसालों से बने छोटे आयताकार केक के प्रयोग का प्रचलन हो गया। विवाह में उपस्थित प्रत्येक अतिथि के पास कम से कम एक केक अवश्य ही होता था और जैसे ही दुल्हन दहलीज पार करती थी यह सभी छोटे केक उस पर फेंक दिये जाते थे। इनमे से वह, जो दुल्हन के सर या कंधे पर गिरते थे, उन्हे पाने के लिए लोग आपस में बहुत संघर्ष करते थे और वह इन्हें बहुत कीमती मानते थे। अंततः चार्ल्स II के समय में, इन सभी केक के मिश्रण के रूप में एक बड़ा केक बनाया जाने लगा जोकि सजावटी सामग्रियों और बादाम के मिश्रण के द्वारा बहुत ही भव्यता के साथ सजाया जाता था। लेकिन आज भी ग्रामीण इलाकों जैसे, उत्तरी नॉट्स में, नवविवाहित जोड़े के ऊपर गेहूं फेंका जाता है और ऊंची आवाज़ में यह कहा जाता है कि "ब्रेड फॉर लाइफ एंड पुडिंग फॉर एवर," यह वाक्यांश इस भाव को व्यक्त करता है कि नवविवाहित जोड़ा सदैव समृद्ध रहे. एक प्राचीन प्रथा के अनुसार दुल्हन पर चावल फेंका जाता है जो इस इच्छा का प्रतीक होता है कि दुल्हन सौभाग्यशाली हो, लेकिन यह प्रथा गेहूं फेंकने की प्रथा से अधिक प्राचीन नहीं है।


text: "ब्राइड-कप", प्राचीन बाउल या लविंग-कप होता था, जिसमे दूल्हा, दुल्हन के लिए और दुल्हन, दूल्हे के लिए वैवाहिक वचन लेती थी। इस वाइन कप में रखे पेय को विवाहित जोड़े द्वारा पी लेने के बाद उसे तोड़ देने की प्रथा यहूदी धर्म को मानने वालों के बीच प्रचलित है। इसे पैर के नीचे कुचल दिया जाता है। "ब्राइड-कप" शब्द का प्रयोग कभी-कभी मसालों द्वारा निर्मित उस वाइन के बाउल के लिए भी किया जाता था जोकि रात में नवविवाहित जोड़े के लिए बनायी जाती थी। "ब्राइड-फेवर्स", जिसे प्राचीन समय में ब्राइड-लेस कहते थे, वह प्रारंभ में स्वर्ण, सिल्क या अन्य लेस के कुछ टुकड़े होते थे जिनका प्रयोग पूर्व में विवाह के दौरान पहने जाने वाले रोजमेरी के फूलों के गुच्छों को बांधने के लिए किया जाता था। बाद में इन्होने रिबन के गुच्छों का रूप ले लिया, जो अंततः रिबन के बने फूलों में रूपांतरित हो गए।


text: "ब्राइड-वेन", वह सवारी जिसमे बैठकर दुल्हन अपने नए घर जाती है, के नाम पर कुछ गरीब, योग्य जोड़ों के विवाहों को नाम दिया गया, जोकि गांव में चारों और "वेन" द्वारा भ्रमण करते थे और अपनी गृहस्थी के लिए कुछ धन या अन्य ज़रूरी सामान इकठ्ठा करते थे। इन विवाहों को बिडिंग-वेडिंग, या बिड-एल्स कहा जाता था, जो "परोपकार" भोज के रूप में होती थीं। वेल्स में "बिडिंग-वेडिंग्स" की प्रथा इतनी प्रचलित है कि छपाई करने वाले इसका आमंत्रण पहले से ही छाप कर रखते हैं। इसलिए कभी-कभी काफी अधिक, लगभग छह सौ जोड़े वैवाहिक मंडल में चलते हैं।


text: "ब्राइड्स-रीथ", सभी यहूदी दुल्हनों द्वारा पहने जाने वाले, सोना चढ़े छोटे मुकुट का एक ईसाई स्थानापन्न (किसी वस्तु के स्थान पर प्रयोग की जाने वाली वस्तु) है। रूसी लोग और हौलैंड व स्विटज़रलैंड के कैल्विनिस्टो द्वारा अभी भी दुल्हन का अभिषेक समापन किया जाता है। ऐसा कहा जाता है कि नारंगी फूलों का पहना जाना साराकेंस के समय से प्रारंभ हुआ जो इन्हें उच्च प्रजनन क्षमता का प्रतीक मानता था। यूरोप में इसकी शुरुआत क्रुसेडर्स द्वारा करायी गयी। "ब्राइड्स वेल", "फ्लेमेनम" या बड़े पीले घूंघट का जोकि यूनानी और रोम की दुल्हनों को विवाह कार्यक्रम के दौरान पूरी तरह से ढक लेता था, का एक आधुनिक रूप है। यहूदी और पारसी लोगों में इस प्रकार के घूंघट का प्रयोग अब भी किया जाता है।


text: एक ब्राइडग्रूम (दूल्हा) (जिसे प्रायः संक्षेप में "ग्रूम" कहते हैं) वह व्यक्ति है जो विवाहित होने वाला है, या जिसका विवाह तुरंत (हाल ही में) हुआ हो.


text: "ब्राइडग्रूम" शब्द का प्रयोग 1604 से माना जाता है, जोकि "ब्राइड" और प्राचीन शब्द "गूम" से लिया गया है, गूम शब्द प्राचीन अंग्रेजी शब्द "गुमा" से लिया गया है, जिसका अर्थ "लड़का" होता है।


text: दूल्हे की पोशाक शैली दिन के प्रहर, समारोह के स्थान, कार्यक्रम की शैली और इस बात पर निर्भर करती है कि वह सशस्त्र सेना का सदस्य है या नहीं. संसार के अधिकांश भागों में, सेना और कुछ कानून प्रवर्तन एजेंसियों के सक्रिय तैनात सदस्य असैनिक वस्त्रों के स्थान पर अपनी फौजी वर्दी ही पहनते हैं।


text: पश्चिमी सभ्यता में दूल्हा आम तौर पर कार्यक्रम की औपचारिकता के स्तर के अनुकूल और दिन के प्रहर के अनुसार सूट पहनता है। अमेरिका में, दूल्हा आम तौर पर विवाह समारोह के दौरान गहरे रंग का सूट (दिन में) या टक्सीडो सूट (शाम को) पहनता है। ब्रिटिश परंपरा के अनुसार दूल्हे, पुरुष प्रवेशक (मेल अशर्स या भेंट करने वाला पुरुष) और दूल्हे के परिवार के नजदीकी पुरुषों को मॉर्निंग सूट पहनना होता है। स्कॉटलैंड में, शाम को होने वाले समारोह के लिए पूर्ण ईवनिंग सूट पहनना आवश्यक होता है, जिसमे प्रायः किल्ट (स्कॉटलैंड में पहना जाने वाला स्कर्ट) भी शामिल होती है।


text: दूल्हा आमतौर पर कोई ऐसा नेकवियर (गले में पहनी जाने वाली वस्तु) पहनते हैं जो उनके द्वारा पहनी गयी पोशाक पर फबती हो. अधिकांश दूल्हे अपने सूट या टक्सीडो से मेल करती हुई बो-टाई पहनते हैं, क्यूंकि यह इस श्रंखला में सर्वाधिक औपचारिक नेकवियर माना जाता है। एक गुलुबन्द साधारणतया कम औपचारिक व अधिक भड़कीला माना जाता है और मॉर्निंग सूट के साथ पहना जाता है। सरल उपलब्धता व विविधता के कारण फोर इन हैंड टाई भी काफी प्रचलित होती जा रही है।


text: एक विवाह में ब्राइड्समेड्स वधू पक्ष के वैवाहिक दल की सदस्य होती हैं। एक ब्राइड्समेड आमतौर पर एक युवती होती है और प्रायः करीबी मित्र या बहन होती है। वह विवाह के दिन या वैवाहिक समारोह के दौरान दुल्हन के साथ रहती है। परंपरागत रूप से, ब्राइड्समेड्स का चुनाव विवाह योग्य आयु की अविवाहित युवतियों में से किया जाता है।


text: प्रमुख ब्राइड्समेड, यदि किसी को यह उपाधि दी जाती है तो, को अविवाहित होने की स्थिति में "चीफ ब्राइड्समेड" या "मेड ऑफ ऑनर" कहा जाता है और विवाहित होने कि स्थिति में उसे "मेट्रन ऑफ ऑनर" कहा जाता है। "कनिष्ठ ब्राइड्समेड" वह युवती होती है जो स्पष्टतया विवाह योग्य आयु से बहुत छोटी होती है, लेकिन जिसे सम्मानार्थ ब्राइड्समेड के रूप में शामिल कर लिया गया है।


text: प्रायः एक से अधिक ब्राइड्समेड्स होती हैं: आधुनिक समय में दुल्हन यह तय करती है कि कितनी ब्राइड्समेड्स होनी चाहिए. इतिहास के अनुसार, किसी भी सम्मानित व्यक्ति ने बिना ब्राइड्समेड्स के विवाह नहीं किया और परिजनों की संख्या बहुत ध्यानपूर्वक इतनी रखी जाती थी कि वह परिवार के सामाजिक स्तर के अनुकूल हो. फिर, जैसा कि अब होता है, ब्राइड्समेड्स का एक विशाल समूह परिवार की प्रतिष्ठा और संपत्ति के प्रदर्शन का एक अवसर माना जाने लगा.


text: ब्राइड्समेड्स के द्वारा निभाए जाने वाले कर्त्तव्य अत्यंत सीमित हैं। उनसे यही अपेक्षा की जाती है कि वह विवाह समारोह में उपस्थित रहें और विवाह के दिन दुल्हन के साथ रहें. यूरोप और नॉर्थ अमेरिका में प्रायः ब्राइड्समेड्स से कहा जाता है कि वह विवाह और विवाह के स्वागत समारोह की योजना में दुल्हन की सहायता करें. आधुनिक समय में, आदर्श रूप में एक ब्राइड्समेड से विवाह संबंधी कार्यक्रमों में शामिल होने के लिए भी कहा जाता है, जैसे कि दुल्हन का स्नान या बैचलरेट पार्टी, यदि कोई ऐसा आयोजन होने वाला है तो. हालांकि यह सब वैकल्पिक कार्यक्रम हैं; शिष्टाचार विशेषज्ञ जुडिथ मार्टिन के अनुसार, "लोकवाद के विपरीत, ब्राइड्समेड्स, दुल्हन के सम्मान में उसके साथ रहने के लिए विवश नहीं हैं, ना ही उन्हें उन पोशाकों को पहनने की कोई विवशता होती है जिसका खर्च वह नहीं उठा सकतीं." यदि दुल्हन के निवास क्षेत्र के अनुसार ब्राइड्समेड्स लंच का आयोजन आवश्यक है, तो इसका आयोजन किया जाता है, इसलिए इसके आयोजन व खर्च दोनों की जिम्मेदारी दुल्हन द्वारा ली जाती है। एक कनिष्ठ ब्राइड्समेड पर विवाह समारोह में उपस्थित रहने के अतिरिक्त अन्य कोई जिम्मेदारी नहीं होती है।


text: चूंकि प्राचीन ब्राइड्समेड्स की तरह आधुनिक ब्राइड्समेड्स, इस बात पर आश्रित नहीं रह सकती कि उनके वस्त्रों और यात्रा तथा कभी कभी उन समारोहों का अनुमानित खर्च भी, जो कि दुल्हन विवाह से पहले आयोजित करना चाहती है, दुल्हन का परिवार उठाये, अतः अब दुल्हन के लिए यह रिवाज़ हो गया है कि वह ब्राइड्समेड्स को उनकी भूमिका के साथ जुड़ी सहायता और वित्तीय प्रतिबद्धता के आभार के रूप में कुछ उपहार प्रदान करे. उन सजग युवतियों के लिए भी, जिन्हें ब्राइड्समेड्स बनने के लिए आमंत्रित किया गया है, यह सामान रूप से आवश्यक है कि वह इस आमंत्रण को स्वीकार करने से पहले यह अवश्य जान लें कि दुल्हन उनसे कितने समय, सहभागिता और धन की अपेक्षा रखती है।


text: यूनाइटेड किंगडम में, वाक्यांश "मेड ऑफ ऑनर" मूलतः रानी की महिला सेविकाओं की ओर संकेत करता है। यूके में शब्द "ब्राइड्समेड" सामान्यतया दुल्हन की सभी साथियों के लिए प्रयोग किया जाता है। हालांकि, यदि कोई साथी विवाहित या प्रौढ़ महिला हो तो, वाक्यांश "मेट्रन ऑफ ऑनर" का प्रयोग किया जाता है। अमेरिकी अंग्रेजी के प्रभाव के कारण कभी कभी चीफ ब्राइड्समेड को मेड ऑफ ऑनर कहा जाता है।


text: नॉर्थ अमेरिका में, एक वैवाहिक समारोह में कई ब्राइड्समेड्स हो सकती हैं, लेकिन मेड ऑफ ऑनर वह उपाधि है जो दुल्हन की प्रमुख साथी को ही दी जाएगी, आम तौर पर दुल्हन की नजदीकी सखी या बहन. आधुनिक विवाहों में कुछ दुल्हनें अपने पुराने पुरुष मित्र या भाई को अपने प्रमुख साथी के रूप में चुनती हैं, जिसके लिए उपाधि "बेस्ट मैन" या "मैन ऑफ ऑनर" का प्रयोग किया जाता है।


text: प्रमुख ब्राइड्समेड की जिम्मेदारियों की गिनती और विविधता इस बात पर निर्भर करेगी कि वह दुल्हन को स्वयं पर कितनी जिम्मेदारियां डालने की अनुमति देती है। उसका एक मात्र आवश्यक कर्तव्य विवाह समारोह में हिस्सा लेना है। आदर्शतः, हालांकि, एक कार्यक्रम के रूप में विवाह की तैयारियों में सहायता के लिए उससे अवश्य ही पूछा जाता है, जैसे कि आमंत्रणों के संबोधन और एक मित्र के रूप में उसकी सहायता के लिए, जैसे वैवाहिक पोशाक की खरीदारी के दौरान दुल्हन के साथ रहना.


text: पारंपरिक रूप से, दुल्हन स्नान के आयोजन की जिम्मेदारी दुल्हन की मां की होती है। जो दुल्हन स्नान के कार्यक्रम में शामिल होते हैं उनसे उपहार की अपेक्षा नहीं होती, हालांकि उपहार लाना ही उचित शिष्टता है। स्नान का यह कार्यक्रम आम तौर पर, विवाह के 4 से 6 सप्ताह पहले आयोजित किया जाता है।


text: विवाह के दिन, उसकी प्रमुख जिम्मेदारी दुल्हन को व्यवहारिक और भावनात्मक संबल प्रदान करना है। वह तैयार होने में दुल्हन की सहायता कर सकती है और यदि आवश्यक हो तो, दिन के दौरान दुल्हन को उसका घूंघट, फूलों का गुलदस्ता, एक प्रार्थना पुस्तक या विवाह पोशाक का घेर संभालने में उसकी सहायता कर सकती है। दोहरी अंगूठी (डबल रिंग) वाले विवाह में, दूल्हे की विवाह वाली अंगूठी चीफ ब्राइड्समेड के भरोसे ही छोड़ दी जाती है जबतक कि कार्यक्रम के दौरान इसकी आवश्यकता ना पड़े. कई दुल्हने ब्राइड्समेड्स से पूछती हैं कि, यदि वह बालिग हों तो, विवाह के बाद विवाह लाइसेंस पर हस्ताक्षर करने के लिए कानूनी गवाह बन जायें. यदि विवाह के बाद एक स्वागत समारोह का भी आयोजन है तो, मेड और ऑनर से नवविवाहित जोड़े के लिए मदिरापान सहित शुभकामना की अपेक्षा की जा सकती है।


text: ऐसा माना जाता है कि पश्चिमी ब्राइड्समेड की परंपरा रोमन कानून से पैदा हुई है, जिसमे एक विवाह में 10 गवाहों की आवश्यकता होती थी जिससे कि सभी दूल्हा और दुल्हन जैसे कपड़े पहनकर बुरी आत्माओं को मात दे सकें (ऐसा माना जाता था कि वह वैवाहिक समारोह में शामिल होती हैं) और बुरी आत्माएं यह नहीं जान सकें कि वास्तव में किसका विवाह होने वाला है। काफी बाद तक, यहां तक कि 19 वीं शताब्दी के दौरान इंग्लैंड में ऐसी मान्यता थी कि बुरा चाहने वाले बद्दुयाएं दे सकते और विवाह को कलंकित कर सकते हैं। उदाहरण के लिये, विक्टोरियन काल की वैवाहिक तस्वीरों में, दूल्हा और दुल्हन प्रायः उसी तरह की पोशाक में होते थे जैसी कि विवाह समारोह के अन्य सदस्यों ने पहनी होती थी।


text: अन्य लोग जैकब और उसकी दो पत्नियों लेह व रैचल की किताबी कहानी का उदाहरण देते हैं, जो दोनों ही अपने विवाह के दौरान वास्तव में अपनी सेविकाओं के साथ उपस्थित हुई थीं, जैसा कि ब्राइड्समेड्स की उत्पत्ति के सम्बन्ध में बुक ऑफ जेनेसिस (29:24, 46:18) में वर्णित है। यह युवतियां सामाजिक समकक्ष होने के स्थान पर नौकरानियां (सेविका या दासी) थीं।


text: एक ग्रूम्समैन विवाह समारोह में दूल्हे के पुरुष साथियों में से एक होता है। यूके में अशर (प्रवेशक) शब्द अधिक प्रचलित है, लेकिन यूएस में ऐसे शब्द का प्रयोग यह संकेत देगा कि दूल्हे के मित्र, दुल्हन के मित्र से कम महत्त्वपूर्ण या कम सम्माननीय हैं। आम तौर पर दूल्हा ग्रूम्समैन हेतु अपने नजदीकी मित्रों और/या रिश्तेदारों का चुनाव करता है और इसके लिए चुना जाना एक सम्मान की बात मानी जाती है। अपने द्वारा चुने गए ग्रूम्समेन में से एक का चुनाव दूल्हा बेस्टमैन के रूप में करता है। ग्रूम्समेन का कर्त्तव्य समारोह शुरू होने से पूर्व अतिथियों की अपने स्थान पर बैठने में सहायता करना और विवाह समारोह में भाग लेना होता है।


text: इसके अतिरिक्त, दूल्हा उनसे अन्य प्रकार की सहायता के लिए भी अनुरोध कर सकता है, जैसे कि उत्सवी कार्यक्रमों का आयोजन उदाहरण के लिए, बैचलर पार्टी, जिसे कि स्टैग नाईट या बक्स नाईट भी कहते हैं; और वह अकेले बैठे लोगों से बातचीत के द्वारा या अकेले ही नृत्य कर रहे अतिथियों अथवा ब्राइड्समेड्स का साथ दे कर अतिथियों के लिए विवाह को आनंददायक भी बना सकते हैं, यदि विवाह के स्वागत समारोह में नृत्य कार्यक्रम शामिल किया गया है तो; या वह उपहारों, सामान अथवा अप्रत्याशित जटिलताओं में व्यवहारिक सहायता भी प्रदान कर सकते हैं। ग्रूम्समेन स्थानीय या क्षेत्रीय परम्पराओं में भी भाग ले सकते हैं, जैसे कि नवविवाहित जोड़े की कार को सजाना.


text: ऐसे विवाह के लिए जिसमे अतिथियों की संख्या बहुत अधिक हो, दूल्हा अपने अन्य पुरुष मित्रों और रिश्तेदारों से बिना वैवाहिक कार्यक्रमों में भाग लिए भी अशर्स (प्रवेशक) के रूप में कार्य करने के लिए कह सकता है; उनका एक मात्र कार्य समारोह से पूर्व अतिथियों को अपने निर्धारित स्थान पर बैठाना होगा. बहुत विशाल स्तर के विवाहों के लिए अशर्स (प्रवेशकों) को किराये पर भी बुलाया जा सकता है।


text: एक सैन्य अधिकारी के विवाह में, ग्रूम्समेन की भूमिका सोर्ड ऑनर गार्ड के सोर्डमेन द्वारा प्रतिस्थापित हो जाती है। आम तौर पर यह दूल्हे के ऐसे करीबी निजी मित्रों में से चुने जाते हैं जिन्होंने उसके साथ कार्य किया हो. उनकी जिम्मेदारी विवाहित जोड़े और अतिथियों के चलने के लिए पारंपरिक सेबर आर्क बनाना होता है।


text: पहले "ब्राइडग्रूम-मेन" और "ब्राइड्समेड्स" को दी जाने वाली जिम्मेदारियां महत्त्वपूर्ण होती थीं। पुरुषों को ब्राइड-नाइट्स कहा जाता था और वह प्रारंभिक दिनों की जबरन अधिकार द्वारा विवाह की प्रथा का प्रतिनिधित्व करते थे, जिसमे कि एक व्यक्ति अपनी दुल्हन के अपहरण में सहायता के लिए अपने मित्रों को बुलाता है।


text: बेस्ट मैन विवाह में दूल्हे का प्रमुख पुरुष साथी होता है। नॉर्थ अमेरिका और यूरोप में, दूल्हा यह सम्मान अपने किसी नजदीकी व्यक्ति को देता है, आम तौर पर अपने सबसे करीबी मित्र पुरुष या अपने भाई को. जब दूल्हा यह सम्मान किसी महिला को देने की इच्छा करता है तो, उस महिला को "बेस्ट वुमेन" या "बेस्ट पर्सन" कहा जा सकता है, या उसे भी 'बेस्ट मैन' कहा जा सकता है। दुल्हन की ओर से बेस्ट मैन के समकक्ष मेड या मेट्रन ऑफ ऑनर होती हैं। एक लिंग उदासीन शब्द होता है, "ऑनर अटेंडेंट" .


text: जहां बेस्ट मैन की आवश्यक जिम्मेदारियों में मित्रवत जिम्मेदारियां ही शामिल होती हैं, वही पश्चिमी श्वेत विवाह के सन्दर्भ में, बेस्ट मैन को आदर्शतः


text: पूर्व में, बैचलर पार्टी का आयोजन आम तौर पर विवाह के एक सप्ताह पूर्व किसी सुविधाजनक संध्या को किया जाता था। यह एक प्रकार का विदाई भोज होता था, इसका आयोजन, मेजबानी और खर्च का वहन सदैव दूल्हे द्वारा ही किया जाता था। इसके लिए प्रचलित खास शब्द संसार के विभिन्न भागों में "बैचलर पार्टी, स्टैग डू" या "बक्स नाईट" हैं। कई क्षेत्रों में, इस भोज का आयोजन आम तौर पर बेस्ट मैन द्वारा किया जाता है और इसका खर्च सभी प्रतिभागियों द्वारा बांट लिया जाता है।


text: आम तौर पर बेस्ट मैन, या ऑनर अटेंडेंट्स, सार्वभौम प्रथा नहीं है। उन स्थानों पर भी जहां बेस्ट मैन का होना आवश्यक है, अन्य स्थानों व समयों की तुलना में इनकी भूमिका काफी भिन्न हो सकती है।


text: अधिकांश आधुनिक, अंग्रेजी भाषी देशों में, बेस्ट मैन प्रायः दूल्हे का सबसे नजदीकी पुरुष मित्र होता है। कुछ लेखकों का मानना है कि बेस्ट मैन की उत्पत्ति अपहरण द्वारा विवाह की प्राचीन प्रथा या फिर भावी अपहरणकर्ताओं से दुल्हन की रक्षा करने से हुई है।


text: यूनान के पूर्वीय रूढ़िवादी विवाहों में, बेस्ट मैन प्रायः कौम्बरोस या धार्मिक प्रायोजक होता है और परंपरागत रूप से दूल्हे का धर्म शिक्षक होता है। कौम्बरोस (या कौम्बारा, यदि एक महिला हो तो) एक सम्मानित प्रतिभागी होता है जो जोड़े को मुकुट धारण करवाता है और वेदी के तीन गोल चक्कर लगाने में भाग लेता है। कुछ क्षेत्रों में, यह व्यक्ति विवाह के सभी खर्च भी वहन करता है।


text: युक्रेन में एक बेस्ट मैन वैवाहिक उत्सवों के दौरान दुल्हन की रक्षा करने के लिए भी जिम्मेदार होता है। जब वह या दूल्हा दूर जाते हैं, तो दुल्हन का "अपहरण" कर लिया जाता है या एक जूता चुरा लिया जाता है। तब फिर दूल्हे या बेस्ट मैन को दुल्हन को वापस पाने के बदले में फिरौती देनी पड़ती है, आमतौर पर धन के रूप में (जोकि दुल्हन को दे दिया जाता है) या फिर उन्हें कुछ लज्जाजनक कार्य करना पड़ता है।


text: युगांडा में बेस्ट मैन से अपेक्षा की जाती है कि वह नवविवाहित जोड़े को वैवाहिक जीवन के लिए निर्देशित करे. इसका अर्थ यह है कि आदर्शतः एक बेस्ट मैन को अवश्य ही विवाहित होना चाहिए, अच्छा होगा कि उसकी एक ही पत्नी हो और वह इस अवस्था में होना चाहिए कि वह ठोस, विश्वसनीय और परखी हुई सलाह दे सके. एक बेस्ट मैन अवश्य ही एक विश्वसनीय व्यक्ति होना चाहिए और उसे नवविवाहित जोड़े के साथ बांटे गए रहस्यों के सम्बन्ध में भी सावधान रहना होगा.


text: भूटान में बेस्ट मैन विवाह के अवसर पर स्वयं को दूल्हा और दुल्हन दोनों के औपचारिक अभिभावक के रूप में प्रस्तुत करता है। इसके बाद वह अतिथियों का मनोरंजन करता है, कभी-कभी कई घंटों तक.


text: एक फ्लावर गर्ल विवाह दल में भाग लेने वाली एक प्रतिभागी होती है। रिंग बियरर और पेज ब्वायज की तरह ही, फ्लावर गर्ल भी दुल्हन या दूल्हे के विस्तृत परिवार की एक सदस्य होती है, लेकिन वह एक मित्र भी हो सकती है।


text: आम तौर पर, फ्लावर गर्ल प्रवेश सम्बन्धी धार्मिक गीत के दौरान दुल्हन के सामने चलती है। वह दुल्हन के रास्ते में फूलों की पंखुड़ियां बिछा सकती है या कांटे रहित गुलाबों अथवा फूलों का एक गुलदस्ता लेते हुए चल सकती है। धार्मिक गीत समाप्त हो जाने पर, युवा फ्लावर गर्ल अपने माता-पिता के साथ बैठ जाएगी. यदि समारोह विशेष रूप से लम्बा नहीं है तो, अधिक आयु की लड़की अन्य सम्मानित लोगों के साथ वही पर शांतिपूर्वक खड़े रहना पसंद करेगी.


text: क्यूंकि बहुत छोटे बच्चे जिम्मेदारियों से अभिभूत हो जाते हैं और बड़ी लड़कियां बच्चे जैसे कार्य की जिम्मेदारी दिए जाने के कारण अपमानित अनुभव कर सकती हैं, इसलिए इस कार्य हेतु 4 से 8 वर्ष तक की आयु के बच्चों को लेने की सलाह दी गयी है, या इससे अधिक आयु के, यदि यह उस युवती की भावनाओं के लिए अपमानजनक ना हो तो.


text: एक से अधिक फ्लावर गर्ल भी हो सकती हैं, विशेषतः तब जब कि सम्मान करने के लिए दुल्हन के अनेक युवा रिश्तेदार हों. ब्रिटेन के शाही विवाहों में, शाही विवाहों के सामान विस्तृत विवाहों में, या विक्टोरियन शैली पर आधारित विवाहों में यह प्रथा बहुत प्रचलित है।


text: इतिहास के अनुसार, उनके वस्त्र दुल्हन या दूल्हे के परिवार वालों की ओर से दिए जाते थे, लेकिन अधिकांश आधुनिक जोड़े यह अपेक्षा करते हैं कि फ्लावर गर्ल के माता-पिता उसके वस्त्रों का मूल्य दें और प्रतिभागिता से सम्बंधित उसके अन्य खर्चे भी वहन करें.


text: उसका पुरुष समकक्ष रिंगबियरर या पेज ब्वाय होता है। प्रायः रिंग बियरर और फ्लावर गर्ल एक जोड़े के रूप में प्रस्तुत किये जाते हैं और उनके वस्त्र भी दूल्हा और दुल्हन के वस्त्रों के बिलकुल सामान ही होते हैं, बस उनकी नाप छोटी होती है।


text: विवाह समारोह या कोटिलियन (लड़कियों को लड़कों हेतु प्रस्तुत करने का एक औपचारिक समारोह) में एक पेज ब्वाय एक युवा पुरुष अटेंडेंट होता है। इस प्रकार के विवाह अटेंडेंट का प्रचालन पहले की अपेक्षा काफी कम हो गया है, लेकिन अब भी यह युवा रिश्तेदारों या रिश्तेदारों व मित्रों के बच्चों को विवाह में शामिल करने का एक माध्यम है। ब्रिटेन के शाही विवाहों में पेज ब्वाय प्रायः ही दिखायी पड़ते हैं। कोटिलियन (लड़कियों को लड़कों हेतु प्रस्तुत करने का एक औपचारिक समारोह) समारोहों को अधिक प्रभावी बनाने के लिए वहां कई पेज ब्वाय उपस्थित होते हैं।


text: पारंपरिक रूप से, पेज ब्वाय दुल्हन की पोशाक के पिछले घेर को संभालता है, विशेष रूप से, यदि दुल्हन द्वारा पहनी गयी पोशाक का पिछला घेर काफी अधिक है तो. घेर को संभालने में होने वाली कठिनाई के कारण, पेज ब्वाय की आयु सात वर्ष से कम नहीं रखी जाती और इससे अधिक आयु के बच्चों को अन्य जटिल कार्यों के लिए उपयुक्त माना जाता है।


text: औपचारिक विवाह में, रिंग बियरर एक विशेष पेज ब्वाय होता है जो वधू पक्ष के लिए विवाह की अंगूठी लेकर आता है। यह लगभग सदैव ही प्रतीकात्मक होता है, जिसमे रिंग बियरर एक विशाल सफ़ेद सैटिन कपड़े की तकिया लेकर आता है जिसपर कि नकली अंगूठियां जड़ी होती हैं, जबकि विवाह की असली अंगूठियां बेस्ट मैन की सुरक्षा में रखवायी जाती हैं। यदि वास्तविक अंगूठियों का प्रयोग किया जाता है तो, उन्हें धागे की सहायता से तकिये पर टांक दिया जाता है जिससे कि वह दुर्घटनापूर्वक खो न जायें.


text: रिंग बियरर की एक अलग भूमिका अपेक्षाकृत आधुनिक रीति है। आज के सामान्य वैवाहिक समाराहों में, बेस्ट मैन ही अंगूठियां लेकर जाता है।


text: रिंग बियरर्स प्रायः छोटे भाई या भतीजे होते हैं (हालांकि छोटी बहनें या भतीजियां भी हो सकती हैं) और उनकी आयु की सीमा भी फ्लावर गर्ल्स के ही सामान होती है, जिसका आशय यह है कि वह 5 वर्ष से कम और 10 वर्ष से अधिक आयु के नहीं होते. यदि विवाह करने वाले जोड़े के विवाह पूर्व भी बच्चे हैं तो, उनका अपना बच्चा (बच्चे) रिंग बियरर बन सकता हैं।


text: क्वायन बियरर भी रिंग बियरर के ही सामान होता है। क्वायन बियरर एक युवा लड़का होता है जो विवाह के सिक्के लाने के लिए विवाह पथ पर चलता है। विवाह के सिक्के यां क्वायंस आम तौर पर वेडिंग एरे के नाम से जाने जाते हैं।. सिक्के आशीर्वाद के रूप में उत्सवकर्ता को दे दिए जाते हैं। सिक्कों में आमतौर पर 13 सोने और चांदी के सिक्के होते हैं, जो ईसा मसीह और उनके धर्मदूतों के प्रतीक होते हैं। इतिहास के अनुसार, स्पेन के औपनिवेशिक शासकों ने यह परंपरा आरम्भ की थी।


text: संयुक्त राज्य, कनाडा और विश्व के अन्य कई देशों में, एक अनुष्ठानकर्ता वह व्यक्ति होता है जो विवाह, अंत्येष्टि, नामकरण, वयस्कता और अन्य रिवाजों की धार्मिक या धर्म निरपेक्ष अनुष्ठान सम्बन्धी रीतियों का निष्पादन करता है।


text: अधिकांश अनुष्ठानकर्ता विधिवत रूप से नियुक्त पादरी होते हैं, जबकी कुछ अन्य कानूनी अधिकारी (साधारणतया न्यायाधीश) होते हैं और इसके आलावा अन्य अनुष्ठानकर्ता विश्व की मानवीय संस्थाओं द्वारा अधिकृत होते हैं।


text: अनुष्ठानकर्ता ऐसे स्थानों व समय पर वैकल्पिक और गैर परंपरागत अनुष्ठान कर सकते हैं जो एक मुख्य धारा का पादरी नहीं कर सकता. कुछ अनुष्ठानकर्ता समलैंगिक विवाह और प्रतिबद्धता अनुष्ठान भी करवाते हैं। इन्हें उत्सवकर्ता भी कहा जाता है, ये प्रायः बगीचों, समुद्र तटों, पर्वतों पर, नावों में, लम्बी पैदल यात्रा के दौरान, होटल में, उत्सव गृहों में, निजी भवनों में और अन्य कई स्थानों पर समारोहों का आयोजन करते हैं।


text: संयुक्त राज्य के प्रत्येक राज्य में इस सन्दर्भ में अलग कानून है कि किसे विवाह समारोह करवाने के अधिकार है, लेकिन अनुष्ठानकर्ता या उत्सवकर्ता प्रायः पादरी के रूप में श्रेणीबद्ध होते हैं और उनके पास एक विधिवत नियुक्त पादरी के सम्मान ही अधिकार एवं जिम्मेदारियां होती हैं। कनाडा और मेसाचुसेट्स, कनेक्टिकट, डिस्ट्रिक्ट ऑफ कोलंबिया, इयोवा, न्यू हेम्पशायर और वरमॉन्ट के यूएस राज्य, उत्तरी अमेरिका के उन कुछ मात्र स्थानों में से हैं जहां समलैंगिक विवाह वैध है, यहां अनुष्ठानकर्ता और उत्सवकर्ता अनेक एलजीबीटी (LGBT) विवाह संपन्न करवाते हैं। 2010 के अनुसार, यूरोप के भी सात देशों में समलैंगिक विवाह कानूनी रूप से वैध है, इन देशों में बेल्जियम, आइसलैंड, नीदरलैंड, नौर्वे, पुर्तगाल, स्पेन, स्वीडेन, दक्षिणी अमेरिका का एक देश, अर्जेन्टाइना और अफ्रीका का एक देश, दक्षिणी अफ्रीका आदि शामिल हैं।


text: स्कॉटलैंड में, रजिस्ट्रार जनरल द्वारा 2005 में जारी नियम के समय से, मानवीय विवाह अब वैधानिक माने जाते हैं, किन्तु इसकी शर्त यह है कि वह स्कॉटलैंड की मानवीय संस्था द्वारा अधिकृत अनुष्ठानकर्ता द्वारा करवाया जाये, यह घटना स्कॉटलैंड को विश्व के मात्र उन तीन देशों में से एक बनाती है जहां ऐसा मामला अस्तित्व में है। (अन्य दो देश संयुक्त राज्य अमेरिका और नॉर्वे हैं।)


text: अनुष्ठानकर्ता पादरी से इस प्रकार भिन्न होते हैं कि वह व्यापक रूप से असम्बद्ध जनता की सेवा करते हैं, जबकि पादरी आम तौर पर किसी संस्था जैसे अस्पताल या अन्य स्वस्थ्य सुरक्षा केंद्र, सेना आदि के द्वारा नियुक्त होते हैं।


text: ऑस्ट्रेलिया में, अनुष्ठानकर्ताओं की भूमिका थोड़ी भिन्न होती है, जोकि स्थानीय व राष्ट्रीय कानून द्वारा नियमित होती है। अधिक जानकारी के लिए देखें "अनुष्ठानकर्ता (ऑस्ट्रेलिया)" .


text: संयुक्त राज्य में, अनुष्ठानकर्ता व्यवसायिक समारोह संपादक होते हैं जो समाज व व्यक्ति विशेष की मूल आवश्यकताओं की पूर्ति के लिए अनुष्ठान और रिवाजों की शक्ति व प्रभाव में आस्था रखते हैं। वह ऐसे व्यक्तिगत अनुष्ठानों के निर्माण और निष्पादन के लिए अपने ग्राहक के साथ मिलकर काम करते हैं, जिनसे उनके ग्राहक की आस्था, जीवन दर्शन और व्यक्तित्व की एक झलक मिलती हो, ना कि स्वयं अनुष्ठानकर्ता के व्यक्तिगत विचारों की. अधिक जानकारी के लिए देखें "अनुष्ठानकर्ता (संयुक्त राज्य)" .


title: अनमोल वचन

text: संसार के अनेकानेक विद्वानों ने जीवन उपयोगी बाते कही हैं जिन्हें हम साधारण भाषा में अनमोल वचन कहते हैं अर्थात ऐसी बातें जो अनमोल हैं और जिनके द्वारा हम अपने जीवन में नई उंमग एवं उत्साह का संचार कर सकते हैं। इन्हें सूक्ति (सु + उक्ति) या सुभाषित (सु +भाषित) भी कहते हैं।


title: अनमोल वचन

text: इन बातों को अनमोल इसलिए भी कहा जाता हैं क्योंकि यदि हम इन बातों का सार समझेगें तो हम पायेंगे की इन बातो का कोई मोल नहीं लगा सकता, केवल इन बातो को अपने जीवन में अपनाकर अपने जीवन की दिशा को बदल सकते हैं और जीवन की दिशा बदलनें वाली बातों का भी कभी कोई मोल लगा सकता हैं ये बातें तो अनमोल होती हैं। सुबह-सुबह एक अनमोल वचन आपकी मनोदशा को कुछ ऐसे संवार सकता है कि आपका पूरा दिन अच्छी अनुभूति में गुजर जाए।


title: अनमोल वचन

text: हिंदी जगत में अनमोल वचन बहुत प्राचीन समय से मौजूद हैं। ये भारत की संस्कृति अनमोल वचन को हम अपनी जीवन में इस तरह सदुपयोग कर सकते है कि जिसकी वजय से हमारे अन्दर दैनिक कार्य करने कि क्षमता को एक सकारात्मक उर्जा मिले और हम सहि तरिके से अपने लक्ष्य को हासिल कर सके। बहुत सारे सफल लोगो ने अपनी जीवन में जो चिज करके सफल हुए हैं और जो चिज करके फेल हुए हैं उस तरीके को दुनियाँ के सामने अपने अनुभव को सेयर किया था । एक तरिके से कहा जाए तो जो शब्द उन्होने अपने अनुभव के आधार पर हमे बताइ हैं आज उन को हि हम अनमोल वचन के रुप में मानते हैं ।


title: लेप्चा भाषा

text: विवरण 'लेप्‍चा भाषा' भारत की संकटग्रस्त भाषाओं में से एक है। सिक्किम तथा दार्जिलिंग के अतिरिक्त यह भाषा भूटान व नेपाल में भी बोली जाती है।


title: लेप्चा भाषा

text: अन्य जानकारी सिक्किम में प्रचलित लेप्चा भाषा की अपनी लिपि है। लेप्चा भाषा भारत की संकटग्रस्त भाषाओं में से एक है।


title: लेप्चा भाषा

text: लेप्चा पूर्वी नेपाल, पश्चिमी भूटान और भारत के सिक्किम तथा पश्चिम बंगाल राज्य के दार्जिलिंग में रहने वाली जनजाति है। इस जाति द्वारा बोली जाने वाली भाषा को ही लेप्चा भाषा (अंग्रेज़ी: Lepcha Language) कहते हैं। सिक्किम में प्रचलित लेप्चा भाषा की अपनी लिपि है।


title: लेप्चा भाषा

text: लेप्चा परंपरा के अनुसार, लेप्चा लिपि का आविष्कार 17वीं शताब्दी के दौरान लेप्चा विद्वान थिकुंग मेन सोलोंग द्वारा किया गया था। लिपि के आविष्कारक शायद बौद्ध मिशनरियों से प्रेरित थे।


title: लेप्चा भाषा

text: आज लेप्चा लिपि का प्रयोग अखबारों, पत्रिकाओं, पाठ्यपुस्तकों, कविता संग्रह, गद्य और नाटकों में किया जाता है। Varun jaat


title: महासमुंद

text: महासमुंद (Mahasamund) भारत के छत्तीसगढ़ राज्य के महासमुन्द ज़िले में स्थित एक नगर है। यह ज़िले का मुख्यालय भी है और महानदी के किनारे बसा हुआ है।


title: महासमुंद

text: महासमुंद अपनी प्राकृतिक सुन्दरता, रंगारंग उत्सवों और त्योहारों के लिए प्रसिद्ध है। यहां पर पूरे वर्ष मेले आयोजित किए जाते हैं। स्थानीय लोगों में यह मेले बहुत लोकप्रिय है। स्थानीय लोगों के अलावा पर्यटकों को भी इन मेलों में भाग लेना बड़ा अच्छा लगता है। इन मेलों में चैत्र माह में मनाया जाने वाला राम नवमी का मेला, वैशाख में मनाया जाने वाला अक्थी मेला, अषाढ़ में मनाया जाने वाला माता पहुंचनी मेला आदि प्रमुख हैं। मेलों और उत्सवों की भव्य छटा देखने के अलावा पर्यटक यहां के आदिवासी गांवों की सैर कर सकते हैं। गांवों की सैर करने के साथ वह उनकी रंग-बिरंगी संस्कृति से भी रूबरू हो सकते हैं। यहां रहने वाले आदिवासियों की संस्कृति पर्यटकों को बहुत पसंद आती है। वह आदिवासियों की संस्कृति की झलक अपने कैमरों में कैद करके ले जाते हैं।


title: महासमुंद

text: महानदी पर स्थित सिरपुर में पर्यटक दक्षिण कोसल के ऐतिहासिक पर्यटक स्थलों को देख सकते हैं। पहले यह सोमवंशीय राजाओं की राजधानी थी और इसे श्रीपुर के नाम से जाना जाता था। बाद में यह श्रीपुर से सिरपुर हो गया। सिरपुर भारत के प्रमुख ऐतिहासिक पर्यटक स्थलों में से एक है क्योंकि प्राचीन समय में यह विज्ञान और आध्यात्म की शिक्षा का बड़ा केन्द्र था।


title: महासमुंद

text: महासमुन्द में स्थित लक्ष्मण मन्दिर भारत के प्रमुख मन्दिरों में से एक है। यह मन्दिर बहुत खूबसूरत है और इसके निर्माण में पांचरथ शैली का प्रयोग किया गया है। मन्दिर का मण्डप, अन्तराल और गर्भ गृह बहुत खूबसूरत है, जो पर्यटकों को बहुत पसंद आते हैं। इसकी दीवारों और स्तम्भों पर भी सुन्दर कलाकृतियां देखी जा सकती हैं, जो बहुत खूबसूरत हैं। इन कलाकृतियों के नाम वातायन, चित्या ग्वाकक्षा, भारवाहकगाना, अजा, किर्तीमुख और कर्ना अमालक हैं। मन्दिर के प्रवेशद्वार पर शेषनाग, भोलेनाथ, विष्णु, कृष्ण लीला की झलकियां, वैष्णव द्वारपाल और कई उनमुक्त चित्र देखे जा सकते हैं। यह चित्र मन्दिर की शोभा में चार चांद लगाते है और पर्यटकों को भी बहुत पसंद आते हैं।


title: महासमुंद

text: शिरपुर अपने बौद्ध विहारों के लिए बहुत प्रसिद्ध है। इन बौद्ध विहारों में आनन्द प्रभु विहार और स्वास्तिक विहार प्रमुख हैं। आनन्द प्रभु विहार का निर्माण भगवान बुद्ध के अनुयायी आनन्द प्रभु ने महाशिवगुप्त बालार्जुन के शासनकाल में कराया था। इसका प्रवेश द्वार बहुत सुन्दर हैं। प्रवेश द्वार के अलावा इसके गर्भ-गृह में लगी भगवान बुद्ध की प्रतिमा भी बहुत खूबसूरत है जो पर्यटकों को बहुत पसंद आती है। विहार में पूजा करने और रहने के लिए 14 कमरों का निर्माण भी किया गया है। आनन्द प्रभु विहार के पास स्थित स्वास्तिक विहार भी बहुत सुन्दर है जो हाल में की गई खुदाई में मिला है। कहा जाता है कि बौद्ध भिक्षु यहां पर तपस्या किया करते थे।


title: महासमुंद

text: महानदी के तट पर स्थित गंधेश्वर महादेव मन्दिर बहुत खूबसूरत है। इसका निर्माण प्राचीन मन्दिरों और विहारों के अवेशषों से किया गया है। मन्दिर में पर्यटक खूबसूरत ऐतिहासिक कलाकृतियों को देख सकते हैं, जो पर्यटकों को बहुत पसंद आती हैं। इन कलाकृतियों में नटराज, शिव, वराह, गरूड़, नारायण और महिषासुर मर्दिनी की सुन्दर प्रतिमाएं प्रमुख हैं। इसके प्रवेश द्वार पर शिव-लीला के चित्र भी देखे जा सकते हैं, जो इसकी सुन्दरता में चार चांद लगाते हैं।


title: महासमुंद

text: भारतीय पुरातत्व विभाग ने लक्ष्मण मन्दिर के प्रांगण में एक संग्रहालय का निर्माण भी किया है। इस संग्रहालय में पर्यटक शिरपुर से प्राप्त आकर्षक प्रतिमाओं को देख सकते हैं। इन प्रतिमाओं के अलावा संग्रहालय में शैव, वैष्णव, बौद्ध और जैन धर्म से जुड़ी कई वस्तुएं देखी जा सकती हैं, जो बहुत आकर्षक हैं। यह सभी वस्तुएं इस संग्रहालय की जान हैं।


title: महासमुंद

text: महासमुन्द की पश्चिमी दिशा में 10 कि॰मी॰ की दूरी पर श्वेत गंगा स्थित है। गंगा के पास ही मनोरम झरना और मन्दिर है। यह मन्दिर भगवान शिव को समर्पित है। माघ की पूर्णिमा और शिवरात्रि के दिन यहां पर भव्य मेले का आयोजन किया जाता है। इस मेले में स्थानीय निवासी और पर्यटक बड़े उत्साह के साथ भाग लेते हैं। श्रावण मास में यहां पर भारी संख्या में शिवभक्त इकट्ठे होते हैं और यहां से कांवड़ लेकर जाते हैं। वह कावड़ के जल को गंगा से 50 कि॰मी॰ दूर शिरपुर गांव के गंडेश्वर मन्दिर तक लेकर जाते हैं और मन्दिर के शिवलिंग को इस जल से नहलाते हैं। अपनी इस यात्रा के दौरान भक्तगण बोल बम का उद्घोष करते हैं। उस समय शिरपुर छोटे बैजनाथ धाम जैसा लगता है।


title: महासमुंद

text: पर्यटकों की सुविधा के लिए छत्तीसगढ़ की राजधानी रायपुर में हवाई अड्डे का निर्माण किया गया है। यहां से पर्यटक बसों व टैक्सियों द्वारा आसानी से महासमुन्द तक पहुंच सकते हैं।


title: महासमुंद

text: मुंबई-विशाखापट्टनम और कोलकाता-विशाखापट्टनम रेलवे लाईन पर महासमुन्द में रेलवे स्टेशन का निर्माण किया गया है।


title: महासमुंद

text: महासमुन्द कोलकाता, मुंबई और देश के अन्य भागों से सड़क मार्ग द्वारा अच्छी तरह जुड़ा हुआ है। राष्ट्रीय राजमार्ग 353 यहाँ से गुज़रता है और कुछ उत्तर गोडरी गाँव में राष्ट्रीय राजमार्ग 53 का जंक्शन है।


title: जगद्धात्री

text: जगद्धात्री (= जगत् + धात्री = जगत की रक्षिका) दुर्गा का एक रूप हैं। यह सिंहवाहिनी चतुर्भुजा, त्रिनेत्रा एवं रक्तांबरा हैं। हिंदू धर्म में दुर्गा के रूप की पूजा का आरंभ अज्ञात है। शक्तिसंगमतंत्र, उत्तर कामाख्यातंत्र, भविष्यपुराण स्मृतिसंग्रह और दुर्गाकल्प आदि ग्रंथों में जगद्धात्री पूजा का उल्लेख मिलता है। केनोपनिषद में हेमवती का वर्णन जगद्धात्री के रूप में प्राप्त है। अतएव इन्हें अभिन्न मानते है। कार्तिक शुक्ल पक्ष नवमी को इनकी पूजा का विधान है। इनकी पूजा विशेष रूप से पश्चिम बंगाल और बिहार (मधुबनी)में होती है। वहाँ भी चन्दननगर और उसके आसपास के क्षेत्रों में जगद्धात्री पूजा बड़े धूमधाम से की जाती है।


title: मूर्ति

text: भारतीय कला और संस्कृति के सन्दर्भ में किसी भी प्रकार के रूप, प्रतिमा (idol) या ठोस वस्तु को मूर्ति कहते हैं, उदाहरण के लिए देवताओं और मनुष्यों की मूर्ति। जब किसी देवता की मूर्ति में प्राण प्रतिष्ठा हो जाती है तब वह उस देवता के तुल्य बन जाती है।


title: जोंस बर्जिलियस

text: जॉन्स जैकब बर्ज़ीलियस (Jons Jacob Berzelius, Baron; १७७९ - १८४८) स्वीडन निवासी रसायनज्ञ थे। बर्ज़ीलियस का योगदान रसायन के विविध क्षेत्रों में है। आधुनिक भौतिकी के संस्थापकों में उनकी गणना होती है।


title: जोंस बर्जिलियस

text: बर्ज़ीलियस का जन्म वैफवरसुंडा (Vafversunda) नामक स्थान पर हुआ था। इन्होंने उपसाला विश्वविद्यालय में अध्ययन किया। १८०२ ई. में स्टॉकहोम विश्वविद्यालय में औषधि रसायन और वनस्पति विज्ञान के सहायक अध्यापक तथा १८०७ ई. में इन विषयों के प्रोफेसर नियुक्त हुए। स्टॉकहोम के चिरुगिको मेडिकल इंस्टिट्यूट (Chirugico Medical Institute) में यह रसायन विज्ञान के प्रोफेसर हो गए। यहाँ इन्होंने अपनी एक छोटी सी प्रयोगशाला खोल रखी थी, जिसमें इन्होंने अपना अनुसंधान कार्य आरंभ किया और शिष्यों को प्रोत्साहित करने लगे। १८१८ ई. में ये स्टॉकहोम अकादमी के स्थायी सचिव नियुक्त हुए। १८३२ ई. में इन्होंने अवकाश ग्रहणकर ग्रंथलेखन प्रांरभ किया। १८३५ ई. में राजा चार्ल्स चतुर्दश ने इन्हें 'बैरन' की उपाधि दी।


title: जोंस बर्जिलियस

text: बर्ज़ीलियस का कार्य विविध क्षेत्रों में है। इनकी हार्दिक आकांक्षा परमाणुवाद की संस्थापना थी। वे चाहते थे कि रसायन शास्त्र की प्रत्येक शाखा में द्वैत भाव (duality) प्रचलित हो जाए। इन्होंने संयोजी भार (equivalent weight) निकालने के यथार्थ प्रयत्न किए तथा रसायनशास्त्र की विश्लेषण और परीक्षण पद्धतियों में सुधार किए। इन्होंने प्रदर्शित किया कि रासायनिक अनुपातों के नियम कार्बनिक पदार्थों और खनिजों में भी लागू होते हैं। इन्होंने १८०३ ई. में सीरिया और सीरियम की, १८१७ ई. में सलीनियम की एवं १८२८ ई. में थोरियम की खोज की। १८१० ई. में सिलिकन, १८२४ ई. में ज़िर्कोनियम और १८२५ ई. में टाइटेनियम, तत्वावस्था में प्राप्त किए। टाइटेनियम, ज़िर्कोनियम, थोरियम, क्रोमियम, मॉलिब्डेनम, टंग्सटन, यूरेनिय, बैनेडियम आदि दुर्लभ धातुओं के यौगिकों पर बर्ज़ीलियस ने विस्तृत कार्य किया। १८११ ई. में बर्ज़ीलियस ने कार्बनिक यौगिकों के नामकरण एवं संकेतसूत्रों की पद्धति प्रचलित की, जो बहुत कुछ अब भी मान्य है। १८१२ ई. में इन्होंने अपना विद्युत् रासायनिक सिद्धांत (द्वैत सिद्धांत) प्रतिपादित किया। इसके अनुसार प्रत्येक लवण या यौगिक के दो भाग होते हैं, एक ऋणात्मक और दूसरा घनात्मक अथवा एक अम्लीय और दूसरा क्षारीय भाग। १८१७ ई. में बर्जीलियस ने तत्वों के यथार्थ परमाणुभारों की एक तालिका तैयार की, जिसमें १८२६ ई. में इन्होंने कुछ और सुधार किए।


title: जोंस बर्जिलियस

text: १८०७ ई. में बर्ज़ीलियस ने सैरकोलैक्टिक अम्ल की, १८३२ ई. में रैसेमिक अम्ल की और १८३५ ई. में पाइरूविक अम्ल की खोज की। अन्य अनेक कार्बनिक यौगिकों पर भी उन्होंने कार्य किया। १८३१ ई. में इन्होंने समावयवता, बहुअवयवता और मितावयवता के पदों को प्रदर्शित किया। १८३४ ई. में किण्वन क्रिया के संबंध में संपर्क सिद्धांत प्रस्तुत किया। बर्ज़ीलियस ने रसायनशालाओं के उपकरणों में भी सुधार किया। रबर की नलियों, जल-ऊष्मकों और भारात्मक स्यंद पत्रों (फिल्टर पेपरों) का प्रचलन इन्होंने ही किया। विश्लेषण विधियों में सुहागा परीक्षण, कोबॉल्ट परीक्षण और धमनी या ब्लोपाइप वाले परीक्षणों के लिए भी हम बर्ज़ीलियस के ऋणी हैं। जब तक वे जीवित रहे रसायनशास्त्र के क्षेत्र में उनका नेतृत्व बराबर माना जाता रहा।


title: मालवा संस्कृति

text: मालवा संस्कृति एक चालकोलिथिक पुरातात्विक संस्कृति थी जो मध्य भारत के मालवा क्षेत्र और महाराष्ट्र के दक्कन प्रायद्वीप के कुछ हिस्सों में मौजूद थी। इसका काल ईसापूर्व 1600 ई - ईसापूर्व 1300 है, लेकिन कैलिब्रेटेड रेडियोकार्बन तिथियों से इसका काल ईसापूर्व 2000 से ईसापूर्व 1750 ई.पू. निर्धारित हुआ है।


title: त्रिशला

text: त्रिशला जिन्हें पिर्यकारिणी भी कहा जाता है 24वें तीर्थंकर वर्धमान महावीर की माता थी। वह लिच्छवी नरेश चेतक की बहन थी।


title: त्रिशला

text: जैन ग्रन्थ उत्तरपुराण में तीर्थंकर और अन्य शलाकापुरुषों का वर्णन है। ग्रन्थ में लिखा है कि वैशाली के राजा चेटक के 10 पुत्र और सात पुत्रियाँ थी। उनकी ज्येष्ठ पुत्री प्रियकारिणी अर्थात् त्रिशला का विवाह कुण्डलपुर के राजा सिद्धार्थ से हुआ था।